hotchpotch/miracl-hf-unified huggingface dataset:
ไมเคิล วิลเลียมส์
ไมเคิล เลียวนาร์ต วิลเลียมส์ () เกิดเมื่อวันที่ 9 กรกฎาคม 2478 ณ ลิเวอร์พูล ประเทศอังกฤษ เป็นนักแสดงมากฝีมือ ส่วนใหญ่จะแสดงละครเวทีและภาพยนตร์เป็นหลัก ซึ่งอาชีพก่อนเขาจะเข้าวงการนั้น เขาเป็นนายหน้าขายประกัน ภาพยนตร์เรื่องแรกของเขาปรากฏตัวในปี พ.ศ. 2505 และเขาก็ได้ปรากฏตัวทางโทรทัศน์บ่อยครั้ง (ในละครเรื่อง เอลิซาเบ เดอ อาร์ ) และในภาพยนตร์อังกฤษเช่น อูดอาร์ต เรต้า ในปี 2526 และ เฮนรี่ที่ 5 จอมราชันย์ ในปี 2532 แต่ในสมัยวัยหนุ่มเขามีหน้าตาหล่อเหลาเป็นอย่างมาก จนทำให้เขาได้เล่นหนังในเรื่อง Benefit of the Doub ผลประโยชน์และความสงสัย ในปี 2510 โดยมี ปีเตอร์ ไวท์เฮด เป็นผู้กำกับ และยังมีผลงานมากมาย อาทิ สารคดีปีเตอร์ บรู๊ค เป็นต้น และในสารคดีบีบีซีนั้น เขาเป็นผู้ให้เสียงพากษ์เชอร์ล็อก โฮมส์
ด้านขีวิตส่วนตัว เขาได้แต่งงานกับ จูดี้ เดนช์ นักแสดงมากฝีมือหญิงของอังกฤษ เมื่อวันที่ 5 กุมภาพันธ์ 2514 มีลูกสาวด้วยกัน 1 คนคือ
และหลังจากแต่งงาน เขาทั้ง 2 ได้แสดงภาพยนตร์เรื่องแรกร่วมกันคือ เดอะ ดัชเชสแห่งมัลฟิลด์ ซึ่งเป็นผลงานดัดแปลงจากนวนิยายเรื่องดังของ จอห์น เว็บสเตอร์
เขาเสียชีวิตเมื่อวันที่ 11 มกราคม 2544 จากมะเร็งปอด สิริอายุ 65 ปี ซึ่งก่อนหน้าเขาจะเสียชีวิตนั้น เขาถูกแต่งตั้งให้เป็น อัศวินแห่งเกรกอรี จาก สมเด็จพระสันตะปาปาจอห์น ปอลที่ 2 ในฐานะที่เชาช่วยดูแลและบริจาคเงินให้กับคนโรมันคาทอลิกในประเทศอังกฤษ
ไคโก
ไครเร กอร์เวลล์-ดาชล์ () หรือที่รู้จักกันดีในนามของ ไคโก้ เป็นดีเจ ,โปรดิวเซอร์เพลง ,นักดนตรี และนักประพันธ์เพลง ชาวนอร์เวย์
เขาได้รับความสนใจจากต่างชาติ ด้วยการเรียบเรียงเพลง "I See Fire" โดย Ed Sheeran โดยมียอดการเล่นเพลง 55 ล้านครั้งในSoundCloud และยอดวิว 65 ล้านวิวในยูทูปและซิงเกิลของเขา "Firestone" มียอดวิวมากกว่า 500 ล้านวิวบนยูทูป พร้อมกับยอดสตรีมมิ่งเพิ่มเติมอีก 560 ล้านครั้ง ในSpotifyเพลงทั้งหมดของ Kygo ได้มียอดวิวรวมทั้งหมดใน SoundCloud และ YouTube มาแล้วกว่า 2.5 พันล้านวิว
สตูดิโออัลบั้ม
รายชื่อสนามฟุตบอลในประเทศไทย
นี่คือ รายชื่อสนามฟุตบอลในประเทศไทย ที่มีความจุมากกว่า 5,000 ที่นั่งเป็นต้นไป
พีไอเอที
พีไอเอที(ย่อมาจาก Projector, Infantry, Anti Tank(PIAT)) เอ็มเค 1 เป็นอาวุธต่อสู้รถถังแบบพกพาของอังกฤษที่ถูกพัฒนาขึ้นในช่วงสงครามโลกครั้งที่สอง พีไอเอทีได้ถูกออกแบบในปี ค.ศ. 1942 เพื่อตอบรับต่อความต้องการของกองทัพอังกฤษสำหรับการใช้อาวุธต่อสู้รถถังที่มีประสิทธภาพมากขึ้นและเข้าประจำการในปี ค.ศ. 1943
ดิไอคอนิคส์
ดิไอคอนิคส์ (The IIconics) ชื่อเดิม ดิไอคอนิคดูโอ (The Iconic Duo) เป็นทีมนักมวยปล้ำฝ่ายอธรรมที่เซ็นสัญญากับ WWE ประกอบไปด้วย Billie Kay และ Peyton Royce
ฟินตี วิลเลียมส์
ทารา เครสสิต้า ฟรานเซส วิลเลียมส์ หรือ ฟินตี้ วิลเลียมส์ () เกิดเมื่อวันที่ 24 กันยายน 2515 ณ ลอนดอน ประเทศอังกฤษ เป็นบุตรสาวเพียงคนเดียวของนักแสดงมากฝีมือ จูดี้ เดนช์ และ ไมเคิล วิลเลียมส์ เธอเข้าเรียนในโรงเรียนฝึกสอนการแสดงและภาษา และเรียนจบในปี 2534 ซึ่งเธอมักจะปรากฏตัวพร้อมกับ จูดี้ เดนช์ มารดา และเธอมักจะแสดงละคร ภาพยนตร์ที่มารดาของเธอแสดงด้วย โดยภาพยนตร์เรื่องแรกของเธอคือ When Time Goes By เมื่อเวลาผ่านไป ที่ออกฉายใรปี 2535 ต่อมาเธอเป็นที่รู้จักในฐานะนักแสดงซีรีส์เรื่อง Born and Bred เกิดและเติบโต และเป็นนักพกาษ์ในการ์ตูนที่โด่งดัง นั่นคือ Angelina Ballerina หนูสีชมพูกับการเต้นระบำ นอกจากนี้ในด้านละครเวที เธอได้ทำงานในฐานะมือโปรโดยมี ริชาร์ด แฮร์ริส เป็นผู้ฝึกสอน
ด้านชีวิตส่วนตัวของเธอนั้น เธอมีบุตรชาย 1 คน คือ ซัม วิลเลียมส์ เกิดเมื่อวันที่ 6 มิถุนายน 2540 โดยเธอได้บอกกับมารดาว่า เธอได้ตั้งท้องและไม่กี่วันหลังจากนั้น เธอก็คลอด
ไอฟีลอิตคัมมิง
ไอฟีลอิตคัมมิง () เป็นเพลงของนักร้องชาวแคนาดา เดอะวีกเอนด์ จากสตูดิโออัลบั้ม "สตาร์บอย" เพลงมีศิลปินรับเชิญเป็นคู่นักดนตรีอิเล็กทรอนิกส์ชาวฝรั่งเศส ดาฟต์พังก์ และแต่งโดยคนสามคน ได้แก่ ด็อก แม็กคินนีย์ เฮนรี วอลเทอร์ และอิริก เชเดวิลล์ ผลิตเพลงโดยดาฟต์พังก์ และร่วมผลิตโดยเดอะวีกเอนด์ แม็กคินนีย และเซอร์คัต เพลงออกจำหน่ายเป็นซิงเกิลแรกจากอัลบั้มในวันที่ 24 พฤศจิกายน 2016 โดยสังกัดเอกซ์โอ และรีพับลิกเรเคิดส์
เชโลเวคซคีโนอัปปาราตอม
เชโลเวคซคีโนอัปปาราตอม (, ) เป็นภาพยนตร์เงียบทดลองแนวสารคดีจากสหภาพโซเวียต กำกับโดย Dziga Vertov และตัดต่อโดยภรรยาของเขา Elizaveta Svilova
ภาพยนตร์เรื่องยาวของ Vertov ผลิตโดยสตูดิโอภาพยนตร์ All-Ukrainian Photo Cinema Administration ภาพยนตร์ไม่มีนักแสดง ตั้งแต่รุ่งอรุณถึงพลบค่ำชาวโซเวียตจะแสดงในที่ทำงานและในขณะเล่นและมีปฏิสัมพันธ์กับเครื่องจักรของชีวิตสมัยใหม่ ในขอบเขตที่สามารถกล่าวได้ว่ามี "ตัวละคร" พวกเขาเป็นตากล้องในชื่อบรรณาธิการภาพยนตร์และสหภาพโซเวียตสมัยใหม่ที่พวกเขาค้นพบและนำเสนอในภาพยนตร์
ผลการสำรวจจากนิตยสาร "Sight & Sound" ของสถาบันภาพยนตร์อังกฤษ ในปี 2012 นักวิจารณ์ได้ให้ "เชโลเวคซคีโนอัปปาราตอม" อยู่ในอันดับที่แปดของภาพยนตร์ที่ยิ่งใหญ่ที่สุดตลอดกาล และภาพยนตร์สารคดีที่ดีที่สุดตลอดกาลในนิตยสารฉบับเดียวกัน
อาชิกางะ โยชิเตรุ
อาชิกางะ โยชิเตรุ (, 31 มีนาคม 1536 – 17 มิถุนายน 1565) บางทีเรียก โยชิฟูชิ หรือ โยชิฟูจิ โชกุนคนที่ 13 แห่ง รัฐบาลโชกุนอาชิกางะ ดำรงตำแหน่งจาก ค.ศ. 1546 ถึง 1565 ระหว่างปลาย ยุคมูโรมาชิ ของญี่ปุ่น เขาเป็นบุตรชายคนโตของโชกุนคนที่ 12 อาชิกางะ โยชิฮารุ และมารดาของเขาเป็นธิดาของ โคโนเอะ ฮิซามิชิ (ภายหลังเรียก "เคจูอิง")
ลำเซบาย
ลำเซบาย เป็นลำน้ำสาขาของแม่น้ำมูลในภาคตะวันออกเฉียงเหนือของประเทศไทย ความยาว 200 กิโลเมตร พื้นที่ลุ่มน้ำประมาณ 3,132 ตร.กม. คำว่า เซบาย มากจากภาษาลาวอีสาน อันมี 2 คำรวมกันคือ "เซ" แปลว่า แม่น้ำ ลำน้ำ ส่วน "บาย" สันนิษฐานมาจากคำว่า การจับ , แตะต้อง (รอการอ้างอิงที่ชัดเจน)
ลำเซบายมีต้นกำเนิดจากสันปันน้ำของลุ่มน้ำเซบายและลุ่มน้ำห้วยบังอี่บริเวณพื้นที่อำเภอเลิงนกทา จังหวัดยโสธร ไหลผ่านอำเภอไทยเจริญ อำเภอป่าติ้ว อำเภอคำเขื่อนแก้ว จังหวัดยโสธร อำเภอเสนางคนิคม อำเภอหัวตะพาน อำเภอเมืองอำนาจเจริญ จังหวัดอำนาจเจริญ อำเภอเขื่องใน อำเภอม่วงสามสิบ และไหลไปรวมกับแม่น้ำมูลที่บ้านทุ่งขุนน้อย ตำบลหนองขอน อำเภอเมืองอุบลราชธานี จังหวัดอุบลราชธานี มีความยาวประมาณ 200 กิโลเมตร ซึ่งใช้ประโยชน์เพื่อการเกษตรกรรมเป็นส่วนใหญ่ มีปริมาณน้ำท่าตามธรรมชาติประมาณปีละ 1,666 ล้าน ลบ.ม. หรือประมาณร้อยละ 8.54 ของปริมาณน้ำท่าตามธรรมชาติทั้งหมดของลุ่มน้ำมูล
กรมชลประทานได้ก่อสร้างฝายปิดกั้นลำเซบายอยู่ 2 แห่ง คือ
มิสโมเดลไทยแลนด์
มิสโมเดลไทยแลนด์ (อังกฤษ : Miss Model Thailand) เป็นเวทีการประกวดนางแบบระดับประเทศก่อตั้งขึ้นอย่างเป็นทางการเมื่อปี 2018 โดยคุณกฤติเดช ประชานุกูล (ประธานกองประกวด) โดยมีวัตถุประสงค์เพื่อที่จะต้องการเฟ้นหานางแบบที่มีความพร้อมที่สุดเพียงหนึ่งเดียว เพื่อเป็นตัวแทนนางแบบไทย ไปประกวดในเวทีนางแบบที่ใหญ่ที่สุดในโลก Miss Model of the World ซึ่งจัดมาตั้งแต่ปี 1988 จนถึงปัจจุบัน รวมกว่า 30ปี และในปี 2018 คุณกฤติเดช ประชานุกูล (ผู้ถือครองลิขสิทธิ์การจัดประกวด) ได้มีแนวความคิดจัดประกวดนางแบบประเทศไทยในรูปแบบการประกวดอย่างเป็นทางการ(แบบมีผู้เข้าร่วมแข่งขัน)ขึ้น ณ ลานน้ำพุ ชั้น1 ศูนย์การค้าเดอะพรอมานาด ซึ่งเป็นเจ้าภาพการจัดการประกวดเป็นทางการในปีแรก
หมิงใต้
หมิงใต้ () รัฐกันชนของผู้จงรักภักดีที่ตั้งอยู่ทางตอนใต้ของจีนภายหลังการล่มสลายของ ราชวงศ์หมิง ใน ค.ศ. 1644
อาณาจักรรักนิรันดร์
อาณาจักรรักนิรันดร์ () เป็นชุดละครโทรทัศน์อินเดีย แนวดราม่า ลึกลับ ออกอากาศทางช่อง ซีทีวี ในอินเดีย นำแสดงโดย ทราสตี ทามี, สิทธันต์ คามิค, ไอชา ซิงห์, สรทัต กิลล์, ปริยา แทนดอน ในไทยออกอากาศทางช่อง ซีหนัง
เรื่องราวความรักระหว่างราชนิกุลและลูกสาวคหบดีใน ค.ศ. 1940 เมื่อเหล่าบรรดาราชนิกุลได้กู้เงินจากคหบดีผู้มั่งคั่งที่สุด เพื่อนำมาจับจ่ายสร้างภาพให้ทุกคนเห็นแต่ด้านสวยงามหรูหราของเชื้อพระวงศ์ จนกระทั่งไม่อาจจ่ายเงินคืนได้ ทางออกมีเพียงทางเดียวคือ การแต่งงานกับ รานา รัชทายาทเพียงหนึ่งเดียวที่จะต้องขึ้นครองบัลลังก์เป็นกษัตริย์กับ กายาตรี บุตรสาวของคหบดีเพื่อล้างหนี้ทั้งหมด แต่หัวใจของรานานั้น มีเพียงความเจ็บปวด จากการสูญเสียภรรยาคนแรกไปเมื่อหลายปีก่อน ในขณะที่กายาตรีกลับตกหลุมหลงรักรานาตั้งแต่แรกพบ ความรักที่มีปมฝังลึกในใจจะเปลี่ยนมาเป็นความรักได้หรือไม่ แถมรานายังอยู่ท่ามกลางความขัดแย้งของราชวงศ์ที่วางแผนจะโค่นบัลลังก์ ทำให้รานาถูกลอบปลงพระชนม์หลายครั้ง รวมถึงหน้าที่การเป็นกษัตริย์ ที่ต้องปกป้องและดูแลประชาชนให้ผ่านพ้นอันตราย
รีฮาบ
ฟาดิล เอล เกาล์ () หรือที่รู้จักกันดีในนามของ รีฮาบ (R3hab ออกเสียง "rehab") เป็นดีเจ ,โปรดิวเซอร์เพลง และรีมิกซ์เซอร์ชาวดัตซ์ จากเมืองเบรดา, ประเทศเนเธอร์แลนด์ เช่นเดียวกับ Afrojack และChuckie, เขาเป็นหนึ่งในผู้บุกเบิกแนวเพลงย่อยดัตซ์เฮาส์สมัยใหม่ ในงานWMC ปี 2012 ในMiami R3hab ชนะได้รับรางวัล IDMA Best Breakthrough Artist Award
พระศรีสุวรรณวงษา
พระศรีสุวรรณวงษา (ท้าวเดช รัตนวงศวัต) ชาวบ้านพื้นถิ่นเรียก "จารเดช" เป็นเจ้าเมืองพยัคฆภูมิพิสัยคนที่ 2 เป็นบุตรคนที่ 3 ของพระรัตนวงษา (ท้าวคำสิงห์) เจ้าเมืองสุวรรณภูมิราชบุรินทร์ (สุวรรณภูมิ จ.ร้อยเอ็ด) มีพี่น้อง 2 คน ได้แก่ ท้าวขัติยะ (ท้าวเทศ) ซึ่งถึงแก่กรรมก่อน และ ท้าวขัติยะ (ท้าวราช)
ท่านได้มาถึงแก่กรรมเมื่อปี พ.ศ. 2476 ที่ บ้านหนองบัวเจ้าป่า อ.สตึก โดยมีเจดีย์เก็บอัฐิที่วัดป่าศรีหญ้าคา
ในรัชสมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 เจ้าพระยามหาอำมาตย์ ได้มีใบบอกเสนอราชสำนักแต่งตั้งให้ ท้าวเดช และ ท้าวเทศ เป็นเจ้าเมืองพยัคฆภูมิพิสัย (เมืองเสือ) ได้อพยพผู้คนจากสุวรรณภูมิ มุ่งสู่บ้านนาข่า อ.วาปีปทุม เห็นว่ามีที่ตั้งที่เหมาะสม เหมาะแก่การตั้งเมือง มีชัยภูมิที่ดี จึงไปตั้งเมืองแห่งแรกที่บ้านนาข่า ร.ศ. 98 (พ.ศ. 2422) หรือเรียกว่า นาข่าพยัคฆ์
เวลาต่อมามีการเรียกร้องเรื่องเขตแดนการปกครอง พระเจ้าบรมวงศ์เธอ กรมหลวงสรรพสิทธิประสงค์ ข้าหลวงต่างพระองค์เมืองอุบลราชธานี ได้มีการออกตรวจราชการ จึงพระบัญชาให้ ท้าวเดช ไปตั้งเมืองใหม่ย้ายลงมาจากนาข่าลงมาถึงบ้านเมืองเสือ ซึ่งคือจุดเดิมที่กำหนดไว้ตั้งเมืองครั้งแรก นั้นคือ ต.ปะหลาน ในปัจจุบัน ตรงกับ ร.ศ. 112 (พ.ศ. 2436)
เซี่ยงไฮ้ ดรากอนส์
เซี่ยงไฮ้ ดรากอนส์ ( "ช่างไห่ หลงจือตุ้ย" ) เป็นทีมกีฬาอีสปอร์ตโอเวอร์วอตช์สัญชาติจีน มีฐานอยู่ที่นครเซี่ยงไฮ้ ประเทศจีน ทีมดรากอนส์เข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแปซิฟิก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก และเป็นแบรนด์อันดับสองที่ได้รับการเปิดตัวอย่างเป็นทางการโดยแอคติวิชั่นบลิซซาร์ด
ทีมดรากอนส์ถือเป็นทีมแรกที่ไม่ชนะการแข่งขันเลยในตลอดฤดูกาลปกติ หลังจากที่แพ้ตลอด 40 นัดในฤดูกาลปกติ และยังถือเป็นทีมที่มีสถิติแพ้ติดต่อกันต่อเนื่องยาวนานที่สุดในประวัติศาสตร์การแข่งขันกีฬารายการใหญ่ (Major sports)รายชื่อผู้เล่นของเซี่ยงไฮ้ ดรากอนส์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
ซานฟรานซิสโก ช็อก
ซานฟรานซิสโก ช็อก () เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองซานฟรานซิสโก รัฐแคลิฟอร์เนีย สหรัฐอเมริกา ทีมช็อกเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแปซิฟิก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีกรายชื่อผู้เล่นของซานฟรานซิสโก ช็อกต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
บอสตัน อัปไรซิง
บอสตัน อัปไรซิง () เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองบอสตัน รัฐแมสซาชูเซตส์ สหรัฐอเมริกา ทีมอัปไรซิงเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีก
พวกเขากลายเป็นทีมแรกที่ไม่แพ้เลยตลอดช่วงในระหว่างการแข่งขันช่วง (Stage) ของฤดูกาลปกติ หลังจากที่ทีมสามารถทำสถิติชนะ 10 แพ้ 0 ในช่วง 3 ของฤดูกาลปกติรายชื่อผู้เล่นของบอสตัน อัปไรซิงต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
อาชิกางะ โยชิฮิเดะ
อาชิกางะ โยชิฮิเดะ (, 1538 – 28 ตุลาคม 1568) โชกุนคนที่ 14 แห่ง รัฐบาลโชกุนอาชิกางะ เขามีอำนาจเพียงเล็กน้อยสำหรับไม่กี่เดือนใน ค.ศ. 1568 ระหว่าง ยุคมูโรมาชิ ของญี่ปุ่น เมื่อเขากลายเป็นโชกุนเขาได้เปลี่ยนชื่อเป็น โยชินางะ แต่คนทั่วไปในปัจจุบันรู้จักเขาในชื่อ โยชิฮิเดะ มากกว่า
พายุไต้ฝุ่นเชบี (พ.ศ. 2561)
เชบี (, แปลว่า "นกนางแอ่น") หรือที่ในฟิลิปปินส์เรียกว่า ไมไม () เป็นพายุที่มีกำลังแรงที่สุดในรอบ 25 ปีที่พัดเข้าญี่ปุ่น ส่งผลให้มีผู้เสียชีวิต 11 ราย ท่าอากาศยานนานาชาติคันไซประกาศปิดชั่วคราวระหว่างวันที่ 5–6 กันยายน พ.ศ. 2561 เนื่องจากน้ำท่วมท่าอากาศยานนานาชาติคันไซ และสะพานที่เชื่อมระหว่างท่าอากาศยานนานาชาติคันไซกับแผ่นดินใหญ่นั้นได้รับความเสียหายจากเหตุเรือบรรทุกน้ำมันซึ่งถูกคลื่นซัดชนเข้ากับสะพาน จึงทำให้สะพานที่เชื่อมระหว่างชายฝั่งญี่ปุ่นกับสนามบินคันไซยังไม่สามารถเปิดให้บริการได้ เจ้าหน้าที่ได้อพยพผู้โดยสารที่ตกค้างที่ท่าอากาศยานนานาชาติคันไซราว 3,000 คน สวนสนุกยูนิเวอร์แซลสตูดิโอแจแปนประกาศปิดทำการชั่วคราว นอกจากนั้นไฟฟ้าดับ 1.6 ล้านหลังคาเรือน ในพื้นที่จังหวัดเกียวโตและจังหวัดโอซากะ สถานีรถไฟเกียวโตถูกลมพัดจนได้รับความเสียหาย
ในวันที่ 6 กันยายน พ.ศ. 2561 ท่าอากาศยานชินชิโตเซะประกาศปิดชั่วคราว มีการยกเลิกเที่ยวบินรวมกว่า 700 เที่ยวบิน มีผู้เสียชีวิต 11 ราย บาดเจ็บกว่า 600 ราย มีการสั่งอพยพกว่า 1 ล้านคน ลดจำนวนรถไฟความเร็วสูง ปิดโรงเรียนและสวนสนุก รัฐบาลประกาศเตือนให้ประชาชนอยู่ในบ้าน ส่วนความเสียหายปัจจุบันอยู่ในระหว่างประเมิน ที่ไต้หวันมีผู้เสียชีวิตรวม 6 ราย โดย 5 ราย เสียชีวิตที่อี๋หลาน สาเหตุจากคลื่นขนาดใหญ่ซัดเข้าชายหาดระหว่างวันที่ 2–3 กันยายน รวมมีผู้เสียชีวิตทั้งสิ้น 17 ราย
กันยายน พ.ศ. 2561
กันยายน พ.ศ. 2561 เป็นเดือนที่ 9 ของปี พ.ศ. 2561 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์
เอียน แฮมพ์เชียร์
เอียน แฮมพ์เชียร์ (9 พฤษภาคม ค.ศ. 1948 – 3 กันยายน ค.ศ. 2018) เป็นนักฟุตบอลชาวออสเตรเลีย เล่นให้กับสโมสรฟุตบอลกีลอง และสโมสรฟุตบอลฟุตสคราย
วันนี่ วาน กิลส์
วันนี่ วาน กิลส์ (10 กุมภาพันธ์ ค.ศ. 1959 – 28 กรกฎาคม ค.ศ. 2018) เป็นนักฟุตบอลและครูฝึกสอนฟุตบอลชาวเนเธอร์แลนด์
เอมิลี่ คอนดอน
เอมิลี่ คอนดอน (เกิด 1 กันยายน ค.ศ. 1998) เป็นนักฟุตบอลชาวออสเตรเลียปัจจุบันเล่นให้กับสโมสรอะเดลไอเด ยูไนเต็ด
แพตทริเซีย เฮยส์
แพตทริเซีย เฮยส์ (22 ธันวาคม ค.ศ. 1909 – 19 กันยายน ค.ศ. 1998) เป็นนักแสดงหญิงชาวอังกฤษ แสดงภาพยนตร์ตั้งแต่ปี ค.ศ. 1938 จนถึงปี ค.ศ. 1996
ซาริน่าห์ อับดุลละห์
ซาริน่าห์ อับดุลละห์ (เกิด ค.ศ. 1971) เป็นนักแบดมินตันชาวสิงคโปร์. โดยเริ่มแข่งขันแบตมินตั้งแต่ปี ค.ศ. 1990 และเป็นตัวแทนระดับประเทศในการแข่งขันโอลิมปิกฤดูร้อน 1992 และโอลิมปิกฤดูร้อน 1996
ราซาลี่ รอชิด
ราซาลี่ รอชิด เป็นนักฟุตบอลชาวสิงคโปร์ ตั้งแต่ปี ค.ศ. 1984 โดยเล่นในตำแหน่งกองหน้าในการแข่งขันเอเชียนคัพ ค.ศ. 1984
แจ แอง
แจ แอง (เกิด 16 กุมภาพันธ์ ค.ศ. 1982) เป็นนักร้อง-นักแต่งเพลงชาวสิงคโปร์ รู้จักกันในฐานะเป็นตัวแทนในเทศกาลเอบียู เรดิโอ ซ็อง 2012
ไทยแลนด์ อเมเจอร์ลีก ฤดูกาล 2561 โซนภาคตะวันออกเฉียงเหนือตอนล่าง
ไทยแลนด์ อเมเจอร์ลีก ฤดูกาล 2561 โซนภาคตะวันออกเฉียงเหนือตอนบน เป็นส่วนหนึ่งของการแข่งขันไทยแลนด์ อเมเจอร์ลีก ฤดูกาล 2561 ซึ่งเป็นลีกระดับสมัครเล่น และอยู่ลำดับที่ 5 ในระบบฟุตบอลลีกของประเทศไทย มีสโมสรที่เข้าร่วมการแข่งขันทั้งสิ้น 21 สโมสร แบ่งออกเป็น 2 กลุ่ม โดยจะนำผู้ชนะของแต่ละกลุ่มมาแข่งขันเพื่อหาแชมป์ของโซน จากนั้นสโมสรที่ได้แชมป์โซนจะต้องไปแข่งในรอบชิงชนะเลิศกับแชมป์ของโซนภาคตะวันออกเฉียงเหนือตอนบน โดยผู้ชนะจะได้เลื่อนชั้นขึ้นไปแข่งขันระดับลีกอาชีพในไทยลีก 4
ฟลอริดา เมย์เฮม
ฟลอริดา เมย์เฮม () เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองไมอามี รัฐฟลอริดา สหรัฐอเมริกา ทีมเมย์เฮมเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีกรายชื่อผู้เล่นของแดลลัส ฟิวเอลต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
โปรเจกต์ซีฮอร์ส
โปรเจกต์ซีฮอร์ส () เป็นองค์กรอนุรักษ์ทางทะเลที่มุ่งมั่นในการอนุรักษ์และใช้ประโยชน์อย่างยั่งยืนของระบบนิเวศทางทะเลชายฝั่งโดยทั่วไป และม้าน้ำโดยเฉพาะ
โดยการทำงานเพื่อปกป้องม้าน้ำ โปรเจกต์ซีฮอร์สสนับสนุนการอนุรักษ์ทางทะเลในวงกว้าง ปลา (ม้าน้ำ) เหล่านี้ได้รับผลกระทบจากสภาพแวดล้อมที่คล้ายคลึงกัน และการลดลงของปลารวมถึงสิ่งมีชีวิตทางทะเลทั้งหมดที่เกิดจากการประมงมากเกินควร ซึ่งจะได้รับประโยชน์จากมาตรการอนุรักษ์ที่คล้ายกัน งานขององค์กรไม่ได้มุ่งเน้นไปที่การวิจัยทางชีววิทยา หากแต่เป็นประชากรปลาทางทะเล, ระบบนิเวศ, ชุมชนประมง, ปัญหาการค้าระดับชาติและระดับโลก ตลอดจนนโยบายและการเผยแพร่ประชาสัมพันธ์
องค์กรนี้ได้รับการก่อตั้งในปี ค.ศ. 1996 โดยอแมนดา วินเซนต์ และเฮเทอร์ โคลดวีย์ ที่เป็นนักวิจัยม้าน้ำ ปัจจุบัน วินเซนต์เป็นผู้อำนวยการ ส่วนโคลดวีย์เป็นรองผู้อำนวยการ และมีสมาชิกประมาณ 35 คน งานภาคสนามเริ่มขึ้นในชุมชนชาวฟิลิปปินส์ของฮันดูมอนบนเกาะจันดายัน ทางตอนเหนือของจังหวัดโบโฮล และได้ขยายไปยังทวีปยุโรป, อเมริกากลาง, เอเชียตะวันออกและตะวันออกเฉียงใต้, แอฟริกา และอเมริกาเหนือ โปรเจกต์ซีฮอร์สเป็นหน่วยงานเกี่ยวกับสัตว์ทะเลและสายพันธุ์ที่เกี่ยวข้องบัญชีแดงไอยูซีเอ็น
โครงการนี้ทำงานร่วมกับศูนย์ประมงยูบีซี ที่มหาวิทยาลัยบริติชโคลัมเบีย ซึ่งวินเซนต์เป็นประธานการวิจัยแคนาดาในการอนุรักษ์ทางทะเล, สมาคมสัตววิทยาแห่งลอนดอน ซึ่งโคลดวีย์เป็นหัวหน้าโครงการระดับโลก, พิพิธภัณฑ์สัตว์น้ำจอห์น จี. เชด และเครือข่ายทราฟฟิก
ในปี ค.ศ. 2006 ได้มีโครงการเผยแพร่ประวัติของทศวรรษแรกในชื่อโปรเจกต์ซีฮอร์สแอท 10
นักวิจัยศึกษาชีววิทยา, การกระจาย, นิเวศวิทยา, ที่อยู่อาศัย และจำนวนประชากรของสายพันธุ์ม้าน้ำทั่วโลก สายพันธุ์ที่ทำการศึกษา ได้แก่:
ในประเทศฟิลิปปินส์ โครงการได้จัดตั้งเขตคุ้มครองทางทะเล 34 แห่งที่ได้รับการจัดการในท้องถิ่นในประเทศฟิลิปปินส์ และสนับสนุนการเป็นพันธมิตรของ 1,000 ครอบครัวชาวประมงขนาดเล็ก โครงการคามาดา มีส่วนร่วมในการจัดตั้งทะเลสำรองและการบังคับใช้กับการประมงที่ผิดกฎหมาย โครงการได้รับข้อตกลงภายใต้อนุสัญญาว่าด้วยการค้าระหว่างประเทศซึ่งชนิดสัตว์ป่าและพืชป่าที่ใกล้สูญพันธุ์ (CITES) เพื่อจำกัดการส่งออกม้าน้ำสู่ระดับที่ยั่งยืน นับเป็นการควบคุมการส่งออกของโลกครั้งแรกภายใต้อนุสัญญา สำหรับปลาทะเลที่มีความสำคัญทางการค้า
สายฝน (ภาพยนตร์)
สายฝน ภาพยนตร์ไทยจากค่าย กัญญามาลย์ภาพยนตร์ โดย ดอกดิน กัญญามาลย์ ที่ออกฉายครั้งแรกเมื่อวันที่ 27 เมษายน พ.ศ. 2516 กำกับโดย ดอกดิน กัญญามาลย์ ซึ่งนอกจากกำกับแล้วเขายังได้ร่วมแสดงอีกด้วย นำแสดงโดย สมบัติ เมทะนี และ เพชรา เชาวราษฎร์ พร้อมด้วยนักแสดงมากฝีมืออีกมากมายโดยภาพยนตร์เรื่องนี้นับเป็นภาพยนตร์เรื่องสุดท้ายของเพชราที่แสดงร่วมกับดอกดิน
ภาพยนตร์เรื่องสายฝนนี้ได้รับพระมหากรุณาธิคุณอย่างหาที่สุดมิได้จาก พระบาทสมเด็จพระปรมินทรมหาภูมิพลอดุลยเดช ที่ได้พระราชทานชื่อภาพยนตร์และเพลงพระราชนิพนธ์ สายฝน เพลงพระราชนิพนธ์ลำดับที่ 3 ให้มาเป็นเพลงเอกของภาพยนตร์เรื่องนี้
การบุกขึ้นเหนือของเกียงอุย
การบุกขึ้นเหนือของเกียงอุย () ส่วนหนึ่งของการรบทั้งหมด 11 ครั้งที่เริ่มต้นโดยรัฐ จ๊กก๊ก ต่อรัฐคู่แข่ง วุยก๊ก ระหว่าง ค.ศ. 240 และ 262 ระหว่าง ยุคสามก๊ก ในจีนการรบครั้งนี้นำโดย เกียงอุย แม่ทัพใหญ่แห่งจ๊กก๊ก
ยูฟ่าซูเปอร์คัพ 2018
ยูฟ่าซูเปอร์คัพ 2018 เป็นการแข่งขัน ยูฟ่าซูเปอร์คัพ ครั้งที่ 43 โดยทีมที่จะได้แข่งในรายการนี้นั่นจะมาจากแชมป์ ยูฟ่าแชมเปียนส์ลีก และ ยูฟ่ายูโรปาลีก. การแข่งขันจะเป็นการพบกันระหว่าง เรอัลมาดริด, แชมป์เก่าและชนะเลิศของ ยูฟ่าแชมเปียนส์ลีก ฤดูกาล 2017–18 และ อัตเลติโกมาดริด, ชนะเลิศของ ยูฟ่ายูโรปาลีก ฤดูกาล 2017–18. นัดนี้จะลงเล่นที่สนาม อ. เลอ ค็อค อาเรนา ในเมือง ทาลลินน์, เอสโตเนีย, ในวันที่ 15 สิงหาคม พ.ศ. 2561, และเป็นครั้งแรกของยูฟ่าที่จัดเวทีนัดชิงชนะเลิศในประเทศเอสโตเนีย.
สนาม อ. เลอ ค็อค อาเรนา ได้รับการประกาศให้เป็นสถานที่จัดการแข่งขัน ยูฟ่าซูเปอร์คัพ 2018 นัดชิงชนะเลิศ เมื่อวันที่ 15 กันยายน 2559, ในการประชุมใหญ่ของคณะกรรมการบริหารยูฟ่า ณ กรุงเอเธนส์, ประเทศกรีซ. สนามกีฬาแห่งนี้เป็นที่รู้จักในชื่อ "ลีลเลอคูลา อาเรนา" เนื่องมาจากกฏการให้การสนับสนุนของยูฟ่า.
้เมื่อวันที่ 2 สิงหาคม พ.ศ. 2561, ยูฟ่าได้ประกาศออกมาว่า ชือมอน มาร์ซีเนียค ของโปแลนด์ได้ทำหน้าที่ตัดสินในนัดนี้. มาร์ซีเนียคได้เป็น ผู้ตัดสินฟีฟ่า ตั้งแต่ปี ค.ศ. 2011, และได้ลงทำหน้าที่ตัดสินมาแล้วทั้ง ฟุตบอลชิงแชมป์แห่งชาติยุโรป 2016 และ ฟุตบอลโลก 2018.
ศึกหนีเจ้า
ศึกหนีเจ้า () การปะทะกันระหว่าง จ๊กก๊ก และ วุยก๊ก ใน ค.ศ. 255 ระหว่าง ยุคสามก๊ก ในจีนสงครามครั้งนี้จบลงพร้อมกับชัยชนะแบบหวุดหวิดของวุยก๊ก
ใน ค.ศ. 255 ขุนพลจ๊กก๊ก เกียงอุย ใช้ความได้เปรียบจากการอสัญกรรมของผู้สำเร็จราชการของวุย สุมาสู โดยเริ่มต้นสงครามกับวุย
ฮิวสตัน เอาต์ลอวส์
ฮิวสตัน เอาต์ลอวส์ () เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองฮิวสตัน รัฐเท็กซัส สหรัฐอเมริกา ทีมฟิวเอลเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีกรายชื่อผู้เล่นของฮิวสตัน เอาต์ลอวส์ต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
การบุกเลียวตั๋งของสุมาอี้
การบุกเลียวตั๋งของสุมาอี้ () ที่เกิดขึ้นใน ค.ศ. 238 ระหว่าง ยุคสามก๊ก ของ ประวัติศาสตร์จีน สุมาอี้ ขุนพลแห่งรัฐ วุยก๊ก นำกองทัพจำนวน 40,000 นายโจมตีขุนศึก กองซุนเอี๋ยน ซึ่งปกครองตระกูลที่เป็นอิสระจากรัฐบาลกลางมาถึง 3 ชั่วอายุคนในพรมแดนตะวันออกเฉียงเหนือของเลียวตั๋งหรือเหลียวตง (ทุกวันนี้คือทางตะวันออกของ มณฑลเหลียวหนิง) หลังจากปิดล้อมนาน 3 เดือนเมืองศูนย์กลางของกองซุนเอี๋ยนก็เสียแก่สุมาอี้กับพันธมิตรจาก โคกูรยอ (หนึ่งใน สามก๊กแห่งเกาหลี) ผู้คนที่รับใช้ตระกูลกองซุนถูกสังหารหมู่เป็นจำนวนมาก
ฟิลาเดลเฟีย ฟิวชัน
ฟิลาเดลเฟีย ฟิวชัน () เป็นทีมกีฬาอีสปอร์ตโอเวอร์วอตช์สัญชาติอเมริกัน มีฐานอยู่ที่เมืองฟิลาเดลเฟีย รัฐเพนซิลเวเนีย สหรัฐอเมริกา ทีมฟิวเอลเข้าร่วมการแข่งขันในการแข่งขันโอเวอร์วอตช์ลีก (OWL) ในฐานะสมาชิกของลีกดิวิชั่นแอตแลนติก โดยเป็นหนึ่งในสิบสองทีมสมาชิกก่อตั้งโอเวอร์วอตช์ลีกรายชื่อผู้เล่นของฟิลาเดลเฟีย ฟิวชันต่อไปนี้คือผู้ที่ถูกคัดเลือกให้เข้าเล่นในโอเวอร์วอตช์ลีกออลสตาร์เกม
จาลีส์ เซอร์วานี
จาลีส์ เซอร์วานี เป็นนักเขียนและนักแต่งเพลงชาวอินเดีย
เสียชีวิตเมื่อปี ค.ศ. 2018
ฮันนี วาน ลีอูเวน
ฮันนี วาน ลีอูเวน (18 มกราคม ค.ศ. 1926 – 1 สิงหาคม ค.ศ. 2018) เป็นนักการเมืองชาวเนเธอร์แลนด์ สังกัดพรรคต่อต้านการปฏิวัติ และพรรคคริสเตียนประชาธิปไตย เป็นวุฒิสภา ตั้งแต่วันที่ 13 มิถุนายน ค.ศ. 1995 ถึง 12 มิถุนายน ค.ศ. 2007
เทย์เลอร์ วิทลีย์
เทย์เลอร์ วิทลีย์ (21 กุมภาพันธ์ ค.ศ. 1980 – 1 สิงหาคม ค.ศ. 2018) เป็นนักกีฬาอเมริกันฟุตบอลในเนชันแนลฟุตบอลลีก
ซัลวาโตเร เมเลเลโอ
ซัลวาโตเร เมเลเลโอ (24 กรกฎาคม ค.ศ. 1929 – 2 สิงหาคม ค.ศ. 2018) เป็นนักการเมืองชาวอิตาลี เมเลเลโอ เกิดที่เมืองโครีกลีอาโน ดิ โอตรันโต เริ่มจากการเป็นผู้ว่าเมืองลอเซ ระหว่างเดือนกรกฎาคม ค.ศ. 1977 จนถึงเดือนพฤษภาคม ค.ศ. 1983 และในเดือนกันยายน ค.ศ. 1985 จนถึงเดือนมกราคม ค.ศ. 1986.  นอกจากนี้ยังเป็นสมาชิกรัฐสภาตั้งแต่ปี ค.ศ. 1983 จนถึงปี ค.ศ. 1994
ซีเกิร์ด งูในดวงตา
ซิเกิร์ดงูในดวงตา (, นอร์ธโบราณ: Sigurðr ormr í auga) เป็นนักรบไวกิงในกลางคริสตศตวรรษที่ 9 สันนิษฐานกันว่าเป็นหนึ่งในบุตรชายของตำนานไวกิง รักนาร์ ลอดบรอก
"งูในดวงตา" ที่เป็นส่วนหนึ่งของชื่อของซิเกิร์ดได้มาจากการที่เขาเกิดมามีตำหนิในดวงตา ที่ถูกบรรยายไว้ว่าเป็นภาพของโอโรโบโรส (งูที่กำลังกัดหางของตัวเอง) ตำหนิรูปงูนั้นมาจากการทำนายของแม่ของเขา อาสเลาก์ บุตรสาวของแวลคีรี บรุนฮิลด์รา
ในวัยเด็ก ซิเกิร์ดสนิทกับบิกาและติดตามรักนาร์ไปในการเดินทางสุดอันตรายผ่านรุสไปเฮลเลสปอนต์ ต่อมาว่ากันว่าเขาได้พักอาศัยอยู่ชั่วคราวเป็นเวลาหนึ่งในสกอตแลนด์กับเกาะของสกอตแลนด์
ตามแหล่งข้อมูลส่วนใหญ่ พระเจ้าเอลลาแห่งนอร์ธัมเบรียฆ่ารักนาร์ ลอดบรอก ในราวปี ค.ศ. 865 โดยโยนเขาลงไปในบ่องู ซิเกิร์ดกับพี่น้องได้รับแจ้งข่าวของบิดาจากทูตที่เอลลาส่งมา เมื่อทราบข่าว ซิเกิร์ดกรีดเนื้อตัวเองจนถึงกระดูกด้วยมีดที่ถืออยู่ในมือ พี่น้องชายของเขา บยอร์นผู้ทนทานกำหอกแน่นจนไม้เป็นรอยนิ้ว ซิเกิร์ดกับพี่น้องชายของเขาสาบานว่าจะแก้แค้นให้กับการตายของรักนาร์
ในปี ค.ศ. 866 เหล่าพี่น้องชายข้ามทะเลเหนือไปพร้อมกับ "สตัวร์ แฮร์ (store hær)" หรือกองทัพใหญ่ บันทึกโบราณอ้างว่าการโจมตีเอลลาครั้งแรกล้มเหลว พี่น้องชายของซิเกิร์ด อิวาร์ผู้ไร้กระดูก คิดค้นยุทธวิธีใหม่ขึ้นมาให้กองทัพคนเถื่อนครั้งใหญ่บุกยึดยอร์ก เพื่อยั่วยุเอลลาให้มาสู้รบตามแบบชาวไวกิง ภายใต้แผนการของอิวาร์ ชาวไวกิงแสร้งทำเป็นถอย ทำให้เอลลาประเมินสถานการณ์ต่ำไปจนถูกล้อม ตาม "ตำนานเรื่องเล่าของบุตรชายแห่งรักนาร์" (ส่วนหนึ่งของตำนานวีรชนของรักนาร์ ลอดบรอก) เอลลาถูกจับเป็นและถูกประหารหลังจากนั้นด้วยวิธีอินทรีเลือด
"ตำนานเรื่องเล่าของบุตรชายแห่งรักนาร์" กล่าวว่าเมื่อบิดาตาย ซิเกิร์ดสืบทอดต่อซีแลนด์, สแกเนีย, ฮัลแลนด์, เกาะของเดนมาร์ก และวิเกน ต่อมาเขาสืบทอดต่อจากพี่น้องชายของตน ฮาล์ฟดัน รักนาร์สสัน เป็นกษัตริย์แห่งเดนมาร์กในราวปี ค.ศ. 877 ซีเกิร์ดแต่งงานกับบลายยา บุตรสาวของพระเจ้าเอลลาแห่งนอร์ธัมเบรียและทั้งคู่มีลูกด้วยกันสี่คน คือ แอลอฟ ซีเกิร์ดทาดัทเทียร์, โทรา ซีเกิร์ดทาดัทเทียร์, แอสเลาก์ ซีเกิร์ดทาดัทเทียร์ และเฮลกี ซีเกิร์ดทาสสัน
เฮลกีอาจสืบทอดต่อจากบิดาเป็นกษัตริย์แห่งเดนมาร์กในช่วงสั้นๆ ก่อนถูกล้มล้างอำนาจโดยโอลาฟจอมไร้ยางอายในราวปี ค.ศ. 900 โอลาฟถูกสืบทอดต่อโดยบุตรชาย เกิร์ดกับกนุปา และหลานชาย ซิกทริกก์ กนุปาสสัน
ตำนานเรื่องเล่าของบุตรชายแห่งรักนาร์ยังกล่าวด้วยว่ากษัตริย์เดนมาร์ก ฮาร์ธาคานุต เป็นบุตรชายของซิเกิร์ด ฮาร์ธาคนุตสืบทอดต่อจากซิกทริกก์ กนุปาสสัน เป็นกษัตริย์แห่งซีแลนด์, สแกเนีย และฮัลแลนด์ ในราวปี ค.ศ. 916 แต่เสียวิเกน (ออสโลฟยอด) ไป เขาเป็นบิดาของกอร์มผู้ขรา กษัตริย์แห่งเดนมาร์ก กอร์มสืบทอดต่อจากบิดาเป็นกษัตริย์และแต่งงานกับธีรา
บุตรชายของกอร์ม ฮารัลด์ฟันสีฟ้า สืบทอดต่อจากบิดาเป็นกษัตริย์และแต่งงาน อาจจะสามครั้ง กับกุลฮิลด์, โทฟ และเกียริด ฮารัลด์มีบุตรชายคนหนึ่งที่มีชื่อว่าสเวนเคราส้อม สเวนสืบทอดต่อจากบิดาเป็นกษัตริย์และแต่งงานกับกุนฮิลด์ ทั้งคู่มีลูกชายด้วยกันหนึ่งคนมีชื่อว่าคนุตมหาราช สเวนยังปกครองอังกฤษในช่วงหนึ่งของชีวิตและสถาปนาจักรวรรดิเดนมาร์กขึ้นมา เมื่อสเวนตาย บุตรชายคนโต ฮารัลด์ สเวนด์สัน กลายเป็นกษัตริย์แห่งเดนมาร์ก ขณะที่อดีตกษัตริย์อังกฤษ เอเธเรด อ้างสิทธิ์ในบัลลังก์อีกครั้ง หลังการตายของแฮโรลด พี่น้องชายของคนุตมหาราชกลายเป็นกษัตริย์ สถาปนาจักรวรรดิทะเลเหนือของชาวเดนิชขึ้นมาใหม่
หลิวไท่กง
หลิวไท่กง (, , สิ้นพระชนม์ 197 ปีก่อนคริสตกาล) พระบิดาของ จักรพรรดิฮั่นเกาจู่ ปฐมจักรพรรดิของ ราชวงศ์ฮั่น ที่ปกครองจีนกว่า 400 ปี
พระประวัติของพระองค์มีบันทึกน้อยมาก พระนามส่วนพระองค์ไม่ปรากฎหลักฐาน หลักฐานทางประวัติศาสตร์บางชิ้นกล่าวว่าพระนามของพระองค์คือ หลิวจื่อเจี่ย ()
หลังจากบุตรชายของไท่กง หลิวปัง กลายเป็นจักรพรรดิ หลิวปังได้เสด็จไปเยี่ยมพระราชบิดาอย่างต่อเนื่องสัปดาห์ละครั้งพร้อมกับสถาปนาพระอิสริยยศของไท่กงเป็น ไท่ช่างหวัง หลังจากหลิวปังตั้งตนเป็นจักรพรรดิเพื่อให้พระราชสถานะของพระราชบิดาเทียบเท่าพระราชวงศ์ในราชสำนัก
ไท่กงนับเป็นบุคคลเดียวในประวัติศาสตร์ที่ได้รับพระอิสริยยศ "ไท่ช่างหวัง" โดยมิได้เป็นจักรพรรดิ นี่คือ 450 ปีก่อนที่จะมีบุคคลต่อมาได้รับพระอิสริยยศนี้ (บันทึกในประวัติศาสตร์) คือ จักรพรรดิจิ้นฮุ่ย
ไท่กงสิ้นพระชนม์ที่พระราชวังหลวงเมือง เสียนหยาง เมื่อ 197 ปีก่อนคริสตกาล
พระศพของไท่กงถูกฝั่งอยู่ที่ทุกวันนี้คือ อำเภอหลินตง, ซีอาน
คาร์ล ริทเทอร์
คาร์ล ริทเทอร์ () (7 สิงหาคม ค.ศ. 1779 – 28 กันยายน ค.ศ. 1859) เป็นนักภูมิศาสตร์ชาวเยอรมันร่วมสมัยกับอเล็กซันเดอร์ ฟอน ฮุมโบลท์ เขาเป็นหนึ่งในผู้ริเริ่มภูมิศาสตร์ยุคนวนิยมและเป็นผู้ครอบครองตำแหน่งอาจารย์ด้านภูมิศาสตร์คนแรกของมหาวิทยาลัยเบอร์ลินตั้งแต่ ค.ศ. 1825 จนกระทั่งเสียชีวิต
คาร์ล ริทเทอร์ เกิดที่เมืองเควดลินบวร์คโดยเป็นบุตรหนึ่งในหกคนของเอฟ. ดับเบิลยู. ริทเทอร์ นายแพทย์ผู้เป็นที่นับหน้าถือตาของเมือง
พ่อของริทเทอร์เสียชีวิตเมื่อเขาอายุได้สองปี เขาเข้าเรียนที่โรงเรียนชเน็พเฟินทาล ซาลซ์มันน์เมื่ออายุห้าปี การสอนในโรงเรียนมุ่งเน้นถึงการศึกษาธรรมชาติ (เห็นได้ชัดว่าได้รับอิทธิพลจากงานเขียนของฌ็อง-ฌัก รูโซเกี่ยวกับการศึกษาของเด็ก) ประสบการณ์จากโรงเรียนมีอิทธิพลต่อความคิดของริทเทอร์ตลอดชั่วชีวิตของเขา ซึ่งเขาให้ความสนใจเกี่ยวกับวิธีการศึกษาแบบใหม่รวมถึงโยฮันน์ ไฮน์ริช เปสตาลอซซี อันที่จริงงานเขียนจำนวนของริทเทอร์เองก็ใช้หลักขั้นตอนในการสอนของเปสตาลอซซีด้วยเช่นกัน
หลังจากจบการศึกษา ริทเทอร์ได้รับการแนะนำให้รู้จักกับบีทมันน์ ฮ็อลเวก นายธนาคารในแฟรงก์เฟิร์ต โดยฮ็อลเวกให้ริทเทอร์เป็นครูสอนพิเศษให้กับลูก ๆ ของเขา ในขณะเดียวกันเขาก็ได้เข้าเรียนที่มหาวิทยาลัยฮัลเลอโดยฮ็อลเวกเป็นผู้สนับสนุนค่าใช้จ่าย เขาเริ่มเป็นครูสอนพิเศษตั้งแต่ ค.ศ. 1798 และประกอบอาชีพนี้เป็นระยะเวลาสิบห้าปี ช่วงระหว่าง ค.ศ. 1814–1819 ขณะที่เขาอยู่ในเกิททิงเงินเพื่อทำการสอนลูกศิษย์เป็นช่วงที่เขาได้เริ่มศึกษาภูมิศาสตร์ด้วยตนเอง เขาหมั้นหมายและแต่งงานกับลิลลี คราเมอร์จากดูเดอร์ชตัทและเขาได้เขียนและตีพิมพ์หนังสือสองเล่มแรกของเขาชื่อ "ภูมิศาสตร์" (Erdkunde)
ใน ค.ศ. 1819 เขาดำรงตำแหน่งศาสตราจารย์ด้านประวัติศาสตร์ที่แฟรงก์เฟิร์ต และในปี ค.ศ. 1820 เขาได้รับการแต่งตั้งให้ทำการสอนประวัติศาสตร์ในมหาวิทยาลัยเบอร์ลิน ริทเทอร์ได้รับปริญญาเอกใน ค.ศ. 1821 และได้รับการแต่งตั้งเป็น "ศาสตราจารย์พิเศษ" (professor extraordinarius) ใน ค.ศ. 1825 เขายังสอนที่วิทยาลัยการทหารที่อยู่ใกล้กัน เขาให้ความสนใจอย่างยิ่งเกี่ยวกับการสำรวจแอฟริกาและติดต่อกับนักวิชาการชาวอังกฤษและแวดวงวิทยาศาสตร์อย่างเช่นราชสมาคมภูมิศาสตร์อย่างต่อเนื่อง เขาเป็นหนึ่งในครูของนักสำรวจไฮน์ริช บาร์ท ผู้เดินทางไปยังแอฟริกาเหนือและแอฟริกาตะวันตกในนามของรัฐบาลอังกฤษเพื่อเจรจาสนธิสัญญาว่าด้วยการการหยุดค้าทาสในเส้นทางการค้าทรานส์สะฮารา โดยริทเทอร์เองนั้นอุทิศต่อการต่อต้านการถือครองทาสในเยอรมนี
ใน ค.ศ. 1822 ริทเทอร์ได้รับเลือกให้เป็นสมาชิกของสถาบันวิทยาศาสตร์แห่งปรัสเซีย และใน ค.ศ. 1824 เขาได้เข้าเป็นสมาชิกสมทบของ"สมาคมเอเชียแห่งปารีส" (Société Asiatique de Paris) ใน ค.ศ. 1828 เขาได้ก่อตั้ง"สมาคมภูมิศาสตร์แห่งเบอร์ลิน" (Gesellschaft für Erdkunde zu Berlin) เขาได้รับตำแหน่งสมาชิกกิตติมศักดิ์ต่างประเทศของสถาบันศิลปศาสตร์และวิทยาศาสตร์อเมริกา (American Academy of Arts and Sciences) ใน ค.ศ. 1849 และได้รับแต่งตั้งเป็นหัวหน้าของราชสถาบันการทำแผนที่แห่งปรัสเซียใน ค.ศ. 1856 เขาเสียชีวิตที่เบอร์ลินใน ค.ศ. 1859
หม่อมเจ้าพรพิมลพรรณ รัชนี
หม่อมเจ้าพรพิมลพรรณ รัชนี (1 พฤษภาคม พ.ศ. 2433 – 18 พฤศจิกายน พ.ศ. 2524) พระนามเดิม หม่อมเจ้าพิมลพรรณ วรวรรณ เป็นนักเขียนชาวไทย นามปากกา แดนเดือน เป็นพระธิดาในพระเจ้าบรมวงศ์เธอ กรมพระนราธิปประพันธ์พงศ์ ประสูติแต่หม่อมผัน วรวรรณ ณ อยุธยา และเป็นชายาในพระราชวรวงศ์เธอ กรมหมื่นพิทยาลงกรณ์ซึ่งเป็นนักเขียนเช่นกัน นามปากกา น.ม.ส. ส่วนโอรสธิดาก็ล้วนเป็นนักเขียนเช่นกัน คือ พระเจ้าวรวงศ์เธอ พระองค์เจ้าวิภาวดีรังสิต นามปากกา ว. ณ ประมวญมารค และหม่อมเจ้าภีศเดช รัชนี นามปากกา ภ. ณ ประมวญมารค
หม่อมเจ้าพรพิมลพรรณ รัชนีประสูติเมื่อเวลา 15.00 น. ของวันที่ 1 พฤษภาคม พ.ศ. 2433 ณ วังวรวรรณ มีพระนามเดิมว่าหม่อมเจ้าพิมลพรรณ วรวรรณ หรือพระนามลำลองว่าท่านหญิงตุ้ม เป็นพระธิดาลำดับที่สามในพระเจ้าบรมวงศ์เธอ กรมพระนราธิปประพันธ์พงศ์ และลำดับที่สองของหม่อมผัน วรวรรณ ณ อยุธยา มีพระพี่น้องร่วมพระบิดามารดา 10 พระองค์
หม่อมเจ้าพรพิมลพรรณสนพระทัยด้านนิพนธ์ มีนามปากกว่า แดนเดือน พระองค์เสกสมรสกับพระราชวรวงศ์เธอ กรมหมื่นพิทยาลงกรณ์ นามปากกา น.ม.ส. ต้นราชสกุลรัชนี ณ อยุธยา มีโอรส-ธิดาด้วยกันสององค์คือ
หม่อมเจ้าพรพิมลพรรณสิ้นชีพิตักษัยเมื่อวันที่ 18 พฤศจิกายน พ.ศ. 2524 ขณะชันษา 91 ปี พระราชทานเพลิงพระศพ ณ พระเมรุวัดเทพศิรินทราวาส เมื่อวันที่ 30 ธันวาคม พ.ศ. 2524
พระราชพฤฒาจารย์
พระราชพฤฒาจารย์ (ห้อม อมโร) อดีตเป็นเจ้าคณะจังหวัดสุโขทัย อดีตเจ้าอาวาสวัดคูหาสุวรรณ เป็นพระเถราจารย์ที่เป็นศิษย์หลวงพ่อสัมฤทธิ์ เทโว ที่มีประวัติว่าเคยเดินทางมาศึกษากับสมเด็จพระพุฒาจารย์โต พรหมรังษี แห่งวัดระฆัง พร้อมกับคณาจารย์ชาวบ้านสวนอีกหลายท่านอาทิ พ่อเจ็ก วัดหัวฝาย และหลวงพ่อแป๊ะ เจ้าอาวาสวัดคุ้งยางใหญ่ รวม 6 พรรษา จากนั้นหลวงพ่อฤทธิ์ พร้อมคณะคณาจารย์จึงเดินทางกลับสุโขทัย หลวงพ่อห้อมเมื่อบวชในภายหลังจึงได้ไปศึกษาหาความรู้และเป็นที่เคารพนับถือในฐานคณาจารย์สายหลวงพ่อฤทธิ์ และสายสมเด็จพระพุฒาจารย์โต ที่ถูกนับถือในสุโขทัยและจังหวัดอื่น ๆในวงกว้าง
หลวงพ่อห้อม อมโร เกิดเมื่อวันอังคาร แรม 13 ค่ำ เดือน ปีวอก ตรงกับปีสากลคือ 19 มกราคม 2451 เวลา 5 โมงเย็นโดยประมาณ เป็นบุตรนายเรื่อง ครุฑนาค มารดาคือ นางมาลัย ครุฑนาค เกิดที่บ้านคลองตะเคียน ตำบลบ้านสวน จังหวัดสุโขทัย ในขณะที่คลอดมีญาติมิตร มาร่วมแสดงความยินดีกันจำนวนมาก ปู่จึงถือนิมิตรนี้ในการตั้งชื่อว่า "ห้อม"
ห้อม ครุฑนาค ในวัยถึงแก่การอุปสมบทตามประเพณีของชาวพุทธ ได้เข้าบวชที่พัทธสีมาวัดคุ้งยางใหญ่ ตำบลบ้านสวน อำเภอเมืองจังหวัดสุโขทัย เมื่อ วันพฤหัสบดี แรม 4 ค่ำ เดือน 5 ปีมะโรง วันที่19 มีนาคม 2471 โดยมีพระราชประสิทธิคุณ (ทิม ยสทินฺโน) ในขณะที่มีสมณศักดิ์ที่พระครูวินัยสาร(ทิม ยสทินฺโน) เจ้าคณะอำเภอเมืองสุโขทัย ต่อมาท่านได้เลื่อนขึ้นเป็นรองเจ้าคณะจังหวัดสุโขทัย เป็นพระอุปัชฌาย์ และมีพระครูสังฆรักเจ๊ก เจ้าอาวาสวัดหัวฝาย เป็นพระกรรมวาจาจารย์ และพระอธิการแป๊ะ เจ้าอาวาสวัดคุ้งยางใหญ่เป็นพระอนุสาวนาจารย์ มีผู้เข้าร่วมอุปสมบทด้วยกันทั้งสิ้น 27 คน เข้าโบสถ์เวลาเช้ามืด ได้นามฉายา อมโร
หลวงพ่อห้อม อมโร เป็นศูนย์กลางศรัทธาของจังหวัดสุโขทัย ในวงกว้าง ด้วยการที่มีศิษย์ได้นิมนต์ท่านไปสร้างวัดในหลาย ๆ แห่ง อาทิ วัดอมราวาส หรือวัดศูนย์ ตั้งอยู่ที่หมู่ 5 ในเขตตำบลบ้านเกิดของท่าน หรือวัดคลองตะเคียน อันเป็นวัดบ้านเกิดของท่าน หลวงพ่อห้อมได้ไปริเริมสร้างวัด จนกระทั่งกลายเป็นศูนย์กลางของชุมชนหมู่ 6 ตำบลบ้านสวน ด้วยความที่ท่านเป็นพระสงฆ์ด้านการปกครอง เป็นพระภิกษุนักพัฒนา รวมไปถึงส่งเสริมการพัฒนาวัดในหลายๆ แห่ง จึงทำให้ท่านเป็นที่เคารพนับถือในวงกว้าง
อาชิกางะ โยชิคาซุ
อาชิกางะ โยชิคาซุ (, 27 สิงหาคม 1407 – 17 มีนาคม 1425) โชกุนคนที่ 5 แห่ง รัฐบาลโชกุนอาชิกางะ ดำรงตำแหน่งจาก ค.ศ. 1423 ถึง 1425 ระหว่าง ยุคมูโรมาชิ ของ ญี่ปุ่น โยชิคาซุเป็นบุตรชายของ โชกุน คนที่ 4 อะชิกะงะ โยะชิโมะชิ
สมเด็จพระจักรพรรดินีเมเนน อัสเฟาแห่งเอธิโอเปีย
สมเด็จพระจักรพรรดินีเมเนน อัสเฟาแห่งเอธิโอเปีย () เสด็จพะราชสภมพเมื่อวันที่ 3 เมษายน 2432 ณ จักรวรรดิเอธิโอเปีย เป็นบุตรสาวของ อัฟฟาล จินติราแห่งอัมบาเซล และ ซ๊ฮิน มักลี ทรงเป้นพระภาคิไนย (หลานลุง) ใน สมเด็จพระจักรพรรดิอิยาซูที่ 5 แห่งเอธิโอเปีย พระองค์ทรงเสกสมรสครั้งแรกกับ เดจามัส อาลี มีพระราชบุตรคือ
เสกสมรสครั้งที่ 2 กับ เดจามัสอาเมดี อาลี อบัล-ดียาส มีพระราชบุตรคือ
ต่อมาพระองค์ทรงเข้าพระราชพิธีอภิเษกสมรสกับ สมเด็จพระจักรพรรดิเฮลี เซลาสซีที่ 1 แห่งเอธิโอเปีย เมื่อวันที่ 3 สิงหาคม 2454 ขณะนั้นจักรพรรดิเฮลี ยังทรงพระอิสริยยศ รัชทายาทแห่งเอธิโอเปีย พระองค์จึงได้รับการสถาปนาที่ เจ้าหญิงเมเนน อัสเฟา รัชทายาทแห่งเอธิโอเปีย พระวรชายา ต่อมาเมื่อปี 2484 พระราชสวามีเสวยราชสมบัติ พระองค์จึงรับการสถาปนาที่ สมเด็จพระจักรพรรดินีแห่งเอธิโอเปีย มีพระราชบุตรดังนี้
สมเด็จพระจักรพรรดินีเมเนน อัสเฟาแห่งเอธิโอเปีย เสด็จสวรรคตเมื่อวันที่ 15 กุมภาพันธ์ 2505 สิริพระชนมายุ 72 พรรษา
Mockler, p. xxvii.
มารีแห่งฝรั่งเศส เคาน์เตสแห่งช็องปาญ
มารีแห่งฝรั่งเศส () เป็นเจ้าหญิงฝรั่งเศสและเคาน์เตสแห่งช็องปาญ ทรงเป็นผู้สำเร็จราชการแผ่นดินแห่งอาณาจักรเคานต์ช็องปาญในปี ค.ศ. 1179 – 1181 และ ค.ศ. 1190 – 1197
พระองค์เป็นพระธิดาคนโตของพระเจ้าหลุยส์ที่ 7 แห่งฝรั่งเศสกับดัชเชสเอเลนอร์แห่งอากีแตน การอภิเษกสมรสของพระบิดามารดาถูกประกาศเป็นโมฆะในปี ค.ศ. 1152 และสิทธิ์ในการเลี้ยงดูมารีกับพระขนิษฐา อลิกซ์ ตกเป็นของพระบิดา ทั้งหลุยส์และเอเลนอร์แต่งงานใหม่เร็วมาก โดยเอเลนอร์จะกลายเป็นพระราชินีแห่งอังกฤษในฐานะคู่สมรสของพระเจ้าเฮนรีที่ 2 มารีมีพี่น้องร่วมพระบิดา-พระมารดาเป็นจำนวนมาก รวมถึงพระเจ้าฟิลิปที่ 2 แห่งฝรั่งเศส กับพระเจ้าจอห์นและพระเจ้าริชาร์ดที่ 1 แห่งอังกฤษ
มารีเป็นพระธิดาของเอเลนอร์แห่งอากีแตนกับหลุยส์ที่ 7 แห่งฝรั่งเศส การอภิเษกสมรสของทั้งคู่สั่นคลอนในตอนที่เอเลนอร์ให้กำเนิดพระธิดาคนที่สอง อลิกซ์ ในปี ค.ศ. 1151 และทั้งคู่รู้ตัวว่าพวกตนไม่น่าจะมีพระโอรส กฎหมายแซลิกตีความได้ว่าพระธิดาหรือสามีของพระธิดาไม่มีสิทธิ์สืบทอดราชบัลลังก์ฝรั่งเศส เอเลนอร์กับหลุยส์จึงให้การอภิเษกสมรสถูกประกาศเป็นโมฆะในปี ค.ศ. 1152 ตอนแรกเอเลนอร์กลับไปอยู่ที่อากีแตนและต่อมาแต่งงานกับทายาทในราชบัลลังก์อังกฤษ เฮนรี ฟิตซ์เอ็มเพรส อลิกซ์กับมารีถูกทิ้งให้อยู่ที่ฝรั่งเศสกับพระบิดาและพระมารดาเลี้ยงในเวลาต่อมา
ในปี ค.ศ. 1160 เมื่อหลุยส์อภิเษกสมรสกับพระมเหสีคนที่สาม อาเดลแห่งช็องปาญ หลุยส์หมั้นหมายพระธิดา อลิกซ์กับมารี กับพี่น้องชายของพระมเหสีคนใหม่ มารีกับอองรี เคานต์แห่งช็องปาญ แต่งงานกันในปี ค.ศ. 1164
อองรีไปสู้รบในดินแดนศักดิ์สิทธิ์ ทิ้งให้มารีเป็นผู้สำเร็จราชการแผ่นดิน ในช่วงที่อองรีไม่อยู่ พระอนุชาร่วมบิดาของมารี ฟิลิป สืบทอดต่อจากพระบิดาเป็นกษัตริย์ และยึดเอาดินแดนที่ตกเป็นของพระมเหสีม่ายของพระมารดา อาเดลแห่งช็องปาญ ที่เป็นพี่น้องหญิงของสามีของมารีไป
มารีกับคนอื่นๆ ร่วมมือกับอาเดลต่อต้านการกระทำของฟิลิป เมื่ออองรีกลับมาจากดินแดนศักดิ์สิทธิ์ มารีกับฟิลิปหาทางออกให้กับความขัดแย้งของทั้งคู่ได้
เมื่ออองรีตายในปี ค.ศ. 1181 มารีทำหน้าที่เป็นผู้สำเร็จราชการแผ่นดินให้บุตรชาย อองรีที่ 2 จนถึงปี ค.ศ. 1187 เมื่ออองรีที่ 2 ไปดินแดนศักดิ์สิทธิ์เพื่อต่อสู้ในสงครามครูเสด มารีก็ทำหน้าที่เป็นผู้สำเร็จราชการแผ่นดินอีกครั้ง
พระองค์เกษียณตนไปอยู่ที่สำนักชีฟงแต็งซ์-เลซ์-นนซ์ ใกล้กับโมซ์ และสิ้นพระชนม์ที่นั่นในปี ค.ศ. 1198 ทรงถูกฝังในอาสนวิหารโมซ์
ในปี ค.ศ. 1164 มารีอภิเษกสมรสกับอองรีที่ 1 เคานต์แห่งช็องปาญ ทั้งคู่มีพระโอรส-ธิดาด้วยกันสี่พระองค์https://www.thoughtco.com/marie-of-france-countess-of-champagne-3529711
อาลิกซ์แห่งฝรั่งเศส เคาน์เตสแห่งบลัว
อาลิกซ์แห่งฝรั่งเศส () เป็นเคาน์เตสคู่สมรสแห่งบลัวจากการแต่งงานกับธีโอบาลด์ที่ 5 เคานต์แห่งบลัว ทรงเป็นผู้สำเร็จราชการแผ่นดินแห่งบลัวในช่วงที่คู่สมรสของพระองค์ไม่อยู่ในปี ค.ศ. 1190–1191 และเป็นผู้สำเร็จราชการแผ่นดินในช่วงเยาว์วัยของหลุยส์ที่ 1 เคานต์แห่งบลัว ตั้งแต่ปี ค.ศ. 1191 จนถึงปี ค.ศ. 1197 พระองค์เป็นพระธิดาคนที่สองของพระเจ้าหลุยส์ที่ 7 แห่งฝรั่งเศสกับอาลีเยนอร์แห่งอากีแตน
พระธิดาของกษัตริย์แห่งฝรั่งเศสกับดัชเชสแห่งอากีแตน อาลิกซ์ถูกตั้งชื่อตามพระมาตุจฉา เปโตรนิลลาแห่งอากีแตน ที่ถูกเรียกอีกชื่อหนึ่งว่า "อาลิกซ์" การประสูติของพระธิดาคนที่สองของเอเลนอร์กับหลุยส์แทนที่จะเป็นพระโอรสที่ทั้งคู่ต้องการอย่างมากเป็นหนึ่งในตะปูตัวสุดท้ายที่ตอกฝาโลงให้กับการแต่งงาน การแต่งงานของพระบิดามารดาของพระองค์ถูกประกาศเป็นโมฆะในปี ค.ศ. 1152 ไม่ถึงหนึ่งปีหลังการประสูติของอาลิกซ์ พระองค์กับพระเชษฐภคินี มารี ถูกประกาศให้เป็นพระธิดาตามกฎหมาย และสิทธิ์ในการเลี้ยงดูทั้งคู่ตกเป็นของพระบิดา หลังจากนั้นไม่นานเอเลนอร์ออกจากราชสำนักฝรั่งเศสและแต่งงานกับเฮนรีที่ 2 ดยุคแห่งนอร์มองดี ที่ต่อมากลายเป็นกษัตริย์แห่งอังกฤษ
ในปี ค.ศ. 1164 อาลิกซ์แต่งงานกับธีโอบาลด์ที่ 5 เคานต์แห่งบลัว ที่เคยพยายามจะลักพาตัวพระมารดาของอาลิกซ์เพื่อบีบให้แต่งงานกับตน พระเชษฐภคินีของพระองค์ มารี แต่งงานกับพี่น้องชายของธีโอบาลด์ อองรี
อาลิกซ์ทำหน้าที่เป็นผู้สำเร็จราชการแผ่นดินแห่งบลัวเป็นเวลาเจ็ดปี ในตอนที่สามีเดินทางไปฝั่งตะวันออกในปี ค.ศ. 1190 ทรงได้รับแต่งตั้งเป็นผู้สำเร็จราชการแผ่นดินเพื่อทำหน้าที่ในช่วงที่เขาไม่อยู่ เมื่อเขาตายในปี ค.ศ. 1191 และถูกสืบทอดต่อโดยบุตรชายที่อยู่ในวัยเยาว์ของทั้งคู่ อาลิกซ์ทำหน้าที่เป็นผู้สำเร็จราชการแผ่นดินต่อ ครั้งนี้เป็นในช่วงที่บุตรชายของพระองค์ หลุยส์ที่ 1 อยู๋ในวัยเยาว์ ทรงบริหารปกครองจนถึงปี ค.ศ. 1197
อาลิกซ์สิ้นพระชนม์ในปี ค.ศ. 1197/98
อาลิกซ์กับธีโอบาลด์มีบุตรเจ็ดคน
ชเว แดเนียล
ชเว แดเนียล (เกาหลี : 초다니엘) (เกิด 22 กุมภาพันธ์ 2529) เป็นนักแสดงและนายแบบชาวเกาหลีใต้
สถานีรถไฟริชอนเลซิออน โมเช ดายัน
สถานีรถไฟริชอนเลซิออน โมเช ดายัน (; ) เป็นสถานีรถไฟอิสราเอลในริชอนเลซิออน สถานีตั้งอยู่ติดกับทางโมเช ดายัน อินเตอร์เชนจ์ บนทางหลวงอายาลอน เมื่อเดือนกันยายน ค.ศ. 2011 สถานีนี้ทำหน้าที่เป็นปลายทางของผู้โดยสารชานเมืองใหม่ที่ให้บริการในเมืองโฮโลน, บัตยัม และริชอนเลซิออน ทางตอนใต้ของกัสซ์แดน โดยใช้เวลาเดินทางจากสถานีไปยังสถานีรถไฟเทลอาวีฟ ฮาฮากานา ที่อยู่ห่างออกไปประมาณ 18 นาที
ทางรถไฟสายใต้ของสถานีขยายไปสถานีรถไฟยาฟเนเวสต์ในปี ค.ศ. 2012 และเชื่อมต่อกับทางรถไฟล็อด-อัชเคลอน ที่มีอยู่ตั้งแต่ปี ค.ศ. 2013 ดังนั้น ได้มีการเสนอบริการรถไฟที่ดีขึ้นและตรงขึ้นจากเทลอาวีฟไปยังเมืองยาฟเน, แอชดัด และอัชเคลอน สถานีโมเช ดายัน ยังทำหน้าที่เป็นป้ายหยุดรถไฟ ในการให้บริการระหว่างเมืองใหม่สู่เมืองเหล่านั้น จากเมืองอัชเคลอนทางรถไฟสายใหม่ได้รับการสร้างขึ้นสู่เบียร์ชีบา และสถานีบริการรถไฟมุ่งหน้าไปที่นั่นเช่นกัน ห่างจากสถานีรถไฟประมาณไม่กี่ร้อยเมตรมีอุโมงค์รถไฟที่ไม่ได้ใช้อยู่ใต้ทางหลวงอายาลอน ซึ่งบางวันอาจใช้เป็นเส้นทางรถไฟเชื่อมต่อสถานีโมเช ดายัน กับสถานีรถไฟริชอนเลซิออน ฮาริโชนิม จากที่มีการให้บริการสู่ล็อด และรถไฟสายอนาคตที่มีการวางแผนที่จะไปถึงเยรูซาเลมและโมดิอิน
คาดว่าจะมีการขยายไปแอลอาร์ที สายสีแดง ซึ่งกำลังอยู่ในระหว่างการก่อสร้าง โดยจะทำให้สถานีโมเช ดายัน อยู่ทางตอนใต้ของแอลอาร์ที สายสีแดง นอกจากนี้ อนาคตที่วางแผนไว้ แอลอาร์ที สายสีเขียวและน้ำตาลของรถไฟรางเบาเทลอาวีฟจะสิ้นสุดลงที่สถานีดังกล่าวเช่นกัน (อย่างไรก็ดี สายเหล่านี้จะไม่ได้มีการวางแผนสำหรับการดำเนินงานก่อนปี ค.ศ. 2020)
สำนักงานว่าด้วยยาเสพติดและอาชญากรรมแห่งสหประชาชาติ
สำนักงานว่าด้วยยาเสพติดและอาชญากรรมแห่งสหประชาชาติ (UNODC; ฝรั่งเศส: "Office des Nations unies contre la drogue et le crime") เป็นสำนักงานของสหประชาชาติที่ก่อตั้งขึ้นในปี พ.ศ. 2540 โดยชื่อแรกสุดคือ หน่วยกำกับควบคุมยาเสพติดและอาชญกรรม โดยเป็นการรวมระว่างแผนโครงการควบคุมยาเสพติดสหประชาชาติ (UNDCP) และกองควบคุมเหตุอาชญกรรมและความยุติธรรมในอาชญกรรมในสำนักงานสหประชาชาติ ณ กรุงเวียนนา สำนักงานยังเป็นสมาชิกของกลุ่มพัฒนาแห่งสหประชาชาติ และต่อมาได้เปลี่ยนชื่อเป็น สำนักงานว่าด้วยยาเสพติดและอาชญากรรมแห่งสหประชาชาติ ในปี พ.ศ. 2545ในปี พ.ศ. 2559-2560 สำนักงานมีงบประมาณถึง 300 ล้านดอลลาร์สหรัฐ
สถานีโทรทัศน์แห่งชาติมาเก๊า
สถานีโทรทัศน์แห่งชาติมาเก๊า ( ชื่อย่อ : TDM) () เป็นผู้ให้บริการวิทยุกระจายเสียงและแพร่ภาพสาธารณะในเขตบริหาพิเศษมาเก๊า แห่ง สาธารณรัฐประชาชนจีน โดยมีช่องทีวีดาวเทียม 1 ช่อง และ ช่องสัญญาณวิทยุ 2 ช่อง เป็นผู้ให้บริการช่อง TDM แก่ผู้ชมในท้องถิ่นโดยมีเนื้อหาหลากหลายในภาษาทางการจีน และ โปรตุเกส ซึ่งมีสองภาษาในมาเก๊า รวมทั้งมีช่วงเวลาสำหรับภาษาอังกฤษ และอินโดนีเซีย และภาษาตากาล็อก (ฟิลิปปินส์) ซึ่งสะท้อนให้เห็นถึงลักษณะความหลากหลายทางวัฒนธรรมของเมืองโดย 95% ของประชากรเป็นชาวจีนและอีก 5% เป็นชาวโปรตุเกสและกลุ่มชาติพันธุ์อื่น ๆ
ในยุคสื่อใหม่ TDM ได้ขยายบริการโดยการพัฒนาแพลตฟอร์มมัลติมีเดียรวมถึงเว็บไซต์อย่างเป็นทางการ (tdm.com.mo) แอปบนอุปกรณ์เสมาร์ทโฟน (TDM App) โซเชียลมีเดีย และ แพลตฟอร์มแชร์เนื้อหาทำให้ผู้เข้าชมในท้องถิ่นและต่างประเทศสามารถเข้าถึงได้ทันที ถึงข้อมูลเกี่ยวกับมาเก๊า
ยีหวน
ยีหวน (, 164 – 233) หรือ ยฺหวีฟาน ในภาษาจีนกลาง ชื่อรอง จ้งเสียง ขุนนางและนักปราชญ์แห่ง ง่อก๊ก ระหว่าง ยุคสามก๊ก ของจีนแต่เดิมรับราชการเป็นขุนนางตำแหน่งเล็ก ๆ ภายใต้ อองลอง ยีหวนภายหลังได้มารับราชการภายใต้ ซุนเซ็ก ซึ่งพิชิตพรมแดนเขต กั๋งตั๋ง (หรือ ง่อ) ในเหตุการณ์ที่เรียกว่า การพิชิตกังตั๋งของซุนเซ็ก ซุนเซ็กให้เกียรติเขาอย่างสูงและร้องขอให้เขาไปเกลี้ยกล่อม ฮัวหิม ให้ยอมแพ้ หลังจากซุนเซ็กถึงแก่กรรม ยีหวนยังคงรับราชการต่อภายใต้ ซุนกวน น้องชายของซุนเซ็กและผู้สืบทอด
ยีหวนถึงแก่กรรมระหว่างถูกเนรเทศที่ กวางสี เมื่อ ค.ศ. 233 ระหว่างรัชสมัยพระเจ้าซุนกวน
เอเลนอร์แห่งอังกฤษ พระราชินีแห่งกัสติยา
เอเลนอร์แห่งอังกฤษ (; ) หรือ เอเลนอร์ แพลนทาเจเนต เป็นพระราชินีแห่งกัสติยาและโตเลโด ในฐานะพระมเหสีของอัลฟอนโซที่ 8 แห่งกัสติยา พระองค์เป็นพระโอรสธิดาคนที่หกและพระธิดาคนที่สองของพระเจ้าเฮนรีที่ 2 แห่งอังกฤษกับอาลีเยนอร์แห่งอากีแตน
เอเลนอร์เสด็จพระราชสมภพในปราสาทที่ดงฟรง ดัชชีนอร์ม็องดี ในปี ค.ศ. 1161 เป็นพระธิดาคนที่สองของพระเจ้าเฮนรีที่ 2 แห่งอังกฤษกับพระมเหสี อาลีเยนอร์ ดัชเชสแห่งอากีแตน และมีอ็องรีแห่งมาร์ซีเป็นผู้ทำพิธีศีลล้างบาป พระเชษฐภคินีต่างบิดาของพระองค์คือเคาน์เตสมารีกับเคาน์เตสอาลิกซ์ ส่วนพี่น้องร่วมบิดามารดาเดียวกัน คือ เฮนรียุวกษัตริย์, ดัชเชสมาทิลดา, พระเจ้าริชาร์ด, ดยุคเจฟฟรี, พระราชินีโจน และพระเจ้าจอห์น เอเลนอร์มีพระเชษฐาอีกหนึ่งคนคือวิลเลียม พระโอรสคนโตของพระเจ้าเฮนรีที่ 2 กับอาลีเยนอร์แห่งอากีแตนที่สิ้นพระชนม์ในการยึดปราสาทวอลลองฟอร์ด และถูกฝังในอาสนวิหารเรดิงที่ปลายเท้าของพระปัยกา พระเจ้าเฮนรีที่ 1
ในปี ค.ศ. 1170 เอเลนอร์อภิเษกสมรสกับพระเจ้าอัลฟอนโซที่ 8 แห่งกัสติยาในบูร์โกส พระบิดามารดาของพระองค์จัดแจงการแต่งงานครั้งนี้ขึ้นมาเพื่อรักษาความปลอดภัยให้กับพรมแดนเทือกเขาพิรินีของอากีแตน ขณะที่พระเจ้าอัลฟอนโซกำลังมองหาพันธมิตรมาช่วยต่อสู้กับพระเจ้าซันโชที่ 6 แห่งนาวาร์ ในปี ค.ศ. 1177 ทำให้พระเจ้าเฮนรีได้เข้ามากำกับดูแลการชี้ขาดเรื่องความขัดแย้งด้านพรมแดน
การแต่งงานของเอเลนอร์กับอัลฟอนโซให้กำเนิดพระโอรสธิดามากมาย พระโอรสหลายพระองค์ที่ถูกคาดหวังให้เป็นรัชทายาทของพระบิดาสิ้นพระชนม์ในวัยเด็ก พระโอรสคนสุดท้อง เอนริเก มีชีวิตอยู่จนได้สืบทอดตำแหน่งของพระบิดา
อัลฟอนโซอ้างสิทธิ์ในกัสกอญที่เป็นส่วนหนึ่งในสินสอดของเอเลนอร์ ทรงรุกรานดัชชีในนามของพระมเหสีในปี ค.ศ. 1205 และล้มเลิกการอ้างสิทธิ์ไปในปี ค.ศ. 1208
เอเลนอร์ใช้อำนาจที่พระองค์มี และยังเป็นผู้อุปถัมภ์สถานที่และสถาบันทางศาสนาหลายแห่ง รวมถึงซานตามาริอาลาเรอัลเดลัสอูเอลกัสที่ครอบครัวของพระองค์หลายคนเป็นแม่ชีที่นี่
พระองค์สนับสนุนนักขับลำนำทรูบาดูร์ให้เข้ามาในราชสำนัก ทรงช่วยจัดแจงให้เบเรงเกลา พระธิดา อภิเษกสมรสกับกษัตริย์แห่งเลออน
อูร์รากา พระธิดาอีกพระองค์ ทรงถูกจับแต่งงานกับอนาคตกษัตริย์แห่งโปรตุเกส พระเจ้าอาฟงซูที่ 2, บลังกา พระธิดาคนที่สาม ทรงถูกจับแต่งงานกับพระเจ้าหลุยส์ที่ 8 แห่งฝรั่งเศส, เลโอนอร์ พระธิดาคนที่สี่ แต่งงานกับกษัตริย์แห่งอารากอน (แม้ต่อมาศาสนจักรจะล้มเลิกการแต่งงาน) พระธิดาคนอื่น ๆ อย่างมาฟัลดาแต่งงานกับพระโอรสเลี้ยงของเบเรงเกลา (พระเชษฐภคินี) ส่วนกอนส์ตันซากลายเป็นพระอธิการิณี
พระสวามีของพระองค์แต่งตั้งให้พระองค์เป็นผู้ปกครองคู่กับพระโอรสหลังพระองค์สิ้นพระชนม์ ทั้งยังแต่งตั้งให้พระองค์ทรวเป็นผู้จัดการมรดก
แม้เอเลนอร์จะกลายเป็นผู้สำเร็จราชการแผ่นดินให้พระโอรส เอนริเก เมื่อพระสวามีสิ้นพระชนม์ในปี ค.ศ. 1214 เอนริเกพระชนมายุเพียง 10 พรรษา เอเลนอร์โทมนัสจนพระธิดา เบเรงเกลา ต้องเป็นคนจัดการเรื่องพิธีฝังศพของพระเจ้าอัลฟอนโซ เอเลนอร์สิ้นพระชนม์ในวันที่ 31 ตุลาคม ค.ศ. 1214 หลังพระเจ้าอัลฟอนโซสิ้นพระชนม์ไม่ถึงเดือน ทิ้งให้เบเรงเกลาเป็นผู้สำเร็จราชการแผ่นดินให้พระอนุชา เอนริเกสิ้นพระชนม์ตอนพระชนมายุ 13 พรรษาจากกระเบื้องหลังคาที่ตกลงมา
เอเลนอร์กับอัลฟอนโซมีพระโอรสธิดาสิบสองคน คือ
Eleanor, Queen of Castile (1162 - 1214)
ภูมิศาสตร์การท่องเที่ยว
ภูมิศาสตร์การท่องเที่ยว () คือการศึกษาเกี่ยวกับการเดินทางและการท่องเที่ยวโดยเกี่ยวข้องกับอุตสาหกรรมและกิจกรรมทางสังคมและวัฒนธรรม ภูมิศาสตร์การท่องเที่ยวมีขอบเขตของความสนใจที่หลากหลาย เช่น ผลกระทบของการท่องเที่ยวที่มีต่อสิ่งแวดล้อม สภาพภูมิศาสตร์ของแหล่งท่องเที่ยว เศรษฐกิจเชิงสันทนาการ การรองรับอุตสาหกรรมการท่องเที่ยวและการจัดการประเด็นต่าง ๆ สังคมวิทยาการท่องเที่ยว และที่ตั้งของท่องเที่ยว
ภูมิศาสตร์เป็นพื้นฐานของการศึกษาด้านการท่องเที่ยวเนื่องมีความเกี่ยวข้องกับลักษณะทางภูมิศาสตร์ของธรรมชาติ การท่องเที่ยวเกิดขึ้นในสถานที่ต่าง ๆ โดยเกี่ยวข้องกับการเคลื่อนย้ายและกิจกรรมระหว่างสถานที่ต่าง ๆ และเป็นกิจกรรมที่มีทั้งองค์ประกอบของสถานที่และอัตลักษณ์เฉพาะตัวของบุคคลที่เกี่ยวข้องกับการท่องเที่ยวผ่านความสัมพันธ์ที่เกิดขึ้นบนสถานที่ ภูมิทัศน์ และผู้คนต่าง ๆ ภูมิศาสตร์กายภาพเป็นพื้นหลังสำคัญต่อการศึกษาสถานที่ท่องเที่ยวที่เกิดขึ้นและมีผลกระทบต่อสิ่งแวดล้อม รวมถึงประเด็นสำคัญที่ต้องพิจารณาในการจัดการการพัฒนาสถานที่ท่องเที่ยว
แนวทางการศึกษาจะแตกต่างกันไปตามจุดมุ่งเน้นที่แตกต่างกัน งานวิจัยด้านการจัดการการท่องเที่ยวส่วนใหญ่จัดเป็นการวิจัยเชิงปริมาณสำหรับระเบียบวิธีวิจัยและพิจารณาถึงจุดเริ่มต้นการท่องเที่ยว (tourist generating areas) จุดหมายปลายทางการท่องเที่ยว (tourist destinations) และความสัมพันธ์ที่เกิดขึ้นระหว่างสถานที่เริ่มต้นและปลายทางซึ่งรวมถึงเส้นทางคมนาคม ความสัมพันธ์ทางธุรกิจ และแรงจูงใจในการเดินทาง พัฒนาการทางภูมิศาสตร์มนุษย์ส่งผลต่อวิธีการศึกษา ตัวอย่างเช่น ภูมิศาสตร์วัฒนธรรมซึ่งช่วยให้เกิดแนวทางในทฤษฎีให้หลากหลายมากขึ้นต่อการท่องเที่ยว รวมทั้งสังคมวิทยาการท่องเที่ยวซึ่งขยายความการท่องเที่ยวว่าเป็นกิจกรรมพิเศษซึ่งพิจารณาวิธีการเดินทางที่เหมาะสมกับชีวิตประจำวันและการท่องเที่ยวไม่ได้เป็นเพียงการบริโภคที่เกิดขึ้นบนสถานที่เท่านั้น แต่ยังสร้างความรู้สึกต่อสถานที่บนจุดหมายปลายทางอีกด้วย
เก๊งอวด
เก๊งอวด (, ถึงแก่กรรม 214) หรือ ไขว่เยฺว่ ในภาษาจีนกลาง ชื่อรอง อี้ตู้ ที่ปรึกษาให้กับขุนศึก เล่าเปียว ระหว่างปลายยุค ราชวงศ์ฮั่นตะวันออก ของจีน เขาเป็นน้องชายของ เก๊งเหลียง เมื่อเล่าเปียวถึงแก่กรรมและ เล่าจ๋อง สืบทอดเขา เก๊งอวดได้แนะนำให้เขายอมแพ้ต่อ โจโฉ
ดิสอิสอเมริกา (เพลง)
"ดิสอิสอเมริกา" () เป็นเพลงของแร็ปเปอร์ชาวอเมริกัน ไชล์ดิช แกมบิโน แต่งและประพันธ์โดย แกมบิโน และลุดวิก กอรันซอน เพลงออกจำหน่ายเมื่อวันที่ 5 พฤษภาคม ค.ศ. 2018
เก๊งเหลียง
เก๊งเหลียง () หรือ ไขว่เหลียง ในภาษาจีนกลาง ชื่อรอง จื่อโหรว ที่ปรึกษาให้กับขุนศึก เล่าเปียว ระหว่างปลายยุค ราชวงศ์ฮั่นตะวันออก ของจีน เขามาจาก อำเภอจงหลู ทุกวันนี้ตั้งอยู่ทางใต้ของ เสียนหยาง มณฑลหูเป่ย์ เขามีน้องชาย เก๊งอวด
ในวรรณกรรมช่วง คริสต์ศตวรรษที่ 14 เรื่อง สามก๊ก เก๊งเหลียงมาพร้อมกับแผนในการเอาชนะ ซุนเกี๋ยน ใน ยุทธการที่ซงหยง ใน ค.ศ. 191 โดยให้ หองจอ ทำทีล่าถอยและล่อให้ซุนเกี๋ยนมายังซอกเขาฮีสัน ซุนเกียนจึงถูกฆ่าโดยพลธนูของหองจอที่ซุ่มอยู่
ยูฟ่าเนชันส์ลีก ฤดูกาล 2018–19
ยูฟ่าเนชันส์ลีก ฤดูกาล 2018–19 () เป็นการแข่งขันฤดูกาลแรกสุดของยูฟ่าเนชันส์ลีก เริ่มต้นตั้งแต่เดือนกันยายน ถึง พฤศจิกายน ค.ศ. 2018 (ลีก) และ มิถุนายน ค.ศ. 2019 (รอบสุดท้าย)
ด้านล่างคือตารางแข่งขันยูฟ่าเนชันส์ลีก ฤดูกาล 2018–19
กำหนดการแข่งขันได้รับการยืนยันโดยยูฟ่า เมื่อวันที่ 24 มกราคม ค.ศ. 2018
องค์การเงินตรามาเก๊า
องค์การเงินตรามาเก๊า (, ) หรือ AMCM คือธนาคารกลางของเขตบริหารพิเศษมาเก๊าแห่งสาธารณรัฐประชาชนจีน ก่อตั้งขึ้นเมื่อวันที่ 20 ธันวาคม พ.ศ. 2542 เมื่อประเทศโปรตุเกสได้ส่งมอบมาเก๊าคืนแก่สาธารณรัฐประชาชนจีน โดยก่อนหน้านี้ ธนาคารกลางของมาเก๊าใช้ชื่อว่า "องค์การเงินตราและการปริวรรตแห่งมาเก๊า" () ซึ่งก่อตั้งในปี พ.ศ. 2532 หน่วยงานแห่งนี้มีหน้าที่มีหน้าที่กำกับดูแลการพิมพ์และออกเงินสกุลปาตากามาเก๊า
เวียรี ดันล็อป
พันเอก เซอร์ เออร์เนส เอ็ดเวิร์ด "เวียรี" ดันล็อป ผู้ซึ่งได้รับเครื่องราชอิสริยาภรณ์แห่งออสเตรเลีย (Order of Australia-AC) เครื่องราชอิสริยาภรณ์แห่งเซนต์ไมเคิลและเซนต์จอร์จ (Order of St Michael and St George-CMG) และเครื่องราชอิสริยาภรณ์แห่งจักรวรรดิบริติช (Order of the British Empire-OBE) (12 กรกฏาคม ค.ศ. 1907 – 2 กรกฏาคม ค.ศ. 1993) เป็นศัลยแพทย์ชาวออสเตรเลียที่ได้มีชื่อเสียงที่โด่งดังจากความเป็นผู้นำของเขา ในขณะที่ถูกจับกุมเป็ยเชลยศึกโดยญี่ปุ่นในช่วงสงครามโลกครั้งที่สอง
อาซาฮิ
อาซาฮิ หรืออาซาฮี (Asahi) อาจหมายถึง
ศึกเซ็กเต๋ง
ศึกเซ็กเต๋ง (, ) การปะทะกันระหว่างรัฐ ง่อก๊ก และ วุยก๊ก ใน ค.ศ. 228 ระหว่าง ยุคสามก๊ก ของจีน การรบครั้งนี้จบลงด้วยชัยชนะของ ง่อ
จักรพรรดิง่อ พระเจ้าซุนกวน มีพระบัญชาให้ จิวหอง วางกับดักใส่ขุนพลวุย โจฮิว โดยทำทีเป็นแปรพักตร์ไปวุย โจฮิวตัดสินใจนำทัพไปยังเมือง ว่าน (ทุกวันนี้คือ อำเภอเฉียนชาน, มณฑลอันฮุย) พระเจ้าซุนกวนแต่งตั้งให้ขุนพลของพระองค์ ลกซุน เป็นผู้บัญชาการรบและมีพระบัญชาให้เขานำทัพโจมตีโจฮิว บนเส้นทางไปเมืองว่าน โจฮิวตกอยู่ภายใต้การซุ่มโจมตีโดย กองทัพง่อ เขามีคำสั่งให้ถอยทัพไปเซ็กเต๋ง
หลังจากเขาพ่ายแพ้ โจฮิวได้เขียนรายงานกราบทูลจักรพรรดิวุย พระเจ้าโจยอย ให้อภัยสำหรับความผิดพลาดของเขา
ช็อน โซ-มี
ช็อน โซ-มี หรือ เอ็นนิค โซมี ดูมา (เกาหลี: 전소미, อังกฤษ: Ennik Somi Douma) เป็นที่รู้จักในชื่อ โซมี (Somi) เป็นนักร้องลูกครึ่งเกาหลีใต้-แคนาดา รู้จักกันในฐานะผู้ชนะจากรายการโปรดิวซ์ 101 และเป็นนักร้องนำ, เซ็นเตอร์ของวงดนตรีเคป็อปจากเกาหลีใต้ ไอโอไอ
ช็อน โซ-มี เกิดเมื่อวันที่ 9 มีนาคม ค.ศ. 2001 ที่ประเทศแคนาดา และเติบโตในประเทศเกาหลีใต้ เธอมีพ่อชื่อ "Matthew Douma" เป็นชาวดัตช์ และมีแม่ชื่อ "Jeon Sun-hee" เป็นชาวเกาหลีใต้ และยังมีน้องสาวอีกหนึ่งคน โดยโซมีถือสัญชาติทั้งหมด 3 สัญชาติ คือ แคนาดา เนเธอร์แลนด์ และเกาหลีใต้ ครอบครัวของเธอย้ายมายังเกาหลีใต้เมื่อเธออายุ 1 ปี ในช่วงวัยเด็กโซมีถูกรังแกเพราะเป็นเด็กหลายเชื้อชาติ
โซมีเป็นนักกีฬาเทควันโดสายดำระดับ 3 แต่ไม่สามารถสอบในระดับ 4 ได้เหมือนพ่อของเธอ เนื่องจากอายุของเธอเอง
ในปีค.ศ. 2013 โซมีปรากฏตัวในวันเด็กพิเศษของทางสถานี KBS2 ในรายการ "เล็ทซ์โกดรีมทีม ซีซั่น 2" เธอเป็นหนึ่งในตัวแทนของทีมเทควันโดโรงเรียนประถมมิดง และเธอถูกจับคู่กับปาร์คจุนฮยอง
ในเดือนสิงหาคม ค.ศ. 2014 โซมี แม่ และคุณยายของเธอได้ปรากฏตัวสั้นๆใน 187th ตอน "Hello Counselor" และในปีเดียวกันเธอได้แสดงบทบาทตลกในภาพยนตร์เรื่อง "Ode to My Father"
โซมีจบการศึกษาจากโรงเรียนมัธยมต้นชองดัมในวันที่ 3 กุมภาพันธ์ ค.ศ. 2017 และเข้าศึกษาต่อในโรงเรียนมัธยมปลายศิลปะฮันลิมโดยเธอเลือกเรียนสาขาเอกดนตรีประยุกต์ และการขับร้อง
โซมีเข้าออดิชันเพื่อเป็นสมาชิกของเกิร์ลกรุ๊ปทไวซ์ภายใต้สังกัดเจวายพีเอ็นเตอร์เทนเมนต์ ก่อนร่วมงานกับบริษัทเธอผ่านการออดิชันหลังจากแสดงเพลง "Lonely" ของทูเอนีวัน และเธอได้ปรากฏตัวในมิวสิกวิดีโอของก็อตเซเวนในเพลง "Stop Stop It" กับเด็กฝึกหัดร่วมค่าย
ในเดือนพฤษภาคม ค.ศ. 2015 โซมีได้เข้าร่วมในรายการ Sixteen และได้รับการฝึกอบรมร่วมกับเด็กฝึกอีก 15 คนจากสังกัดเจวายพีเอ็นเตอร์เทนเมนต์ เพื่อเตรียมความพร้อมในการเป็นเกิร์ลกรุ๊ปทไวซ์ อย่างไรก็ตามเธอถูกคัดออกในรอบสุดท้าย ถึงแม้ว่าเธอมีการพัฒนาด้านการร้องและเต้นมากขึ้นก็ตาม
ในเดือนมกราคม ค.ศ. 2016 โซมีเป็นตัวแทนของเจวายพีเอนเตอร์เทนเมนต์เข้าร่วมรายการเรียลลิตี้โชว์โปรดิวซ์ 101 เธอชนะในครั้งแรกด้วยคะแนนโหวต 858,333 คะแนน โซมีถูกเปิดตัวอย่างเป็นทางการในวันที่ 4 พฤษภาคม ค.ศ. 2016 ในฐานะนักร้องนำและเซ็นเตอร์ของวงดนตรีเกิร์ลกรุปไอโอไอ ภายใต้สังกัดวายเอ็มซีเอ็นเตอร์เทนเมนต์
ปัจจุบันช็อน โซมี ได้สิ้นสุดสัญญาสังกัดเจวายพีเอนเตอร์เทนเมนต์อย่างเป็นทางการ
ตะโบดเว
ตะโบดเว () เป็นเทคศกาลเดือนสิบเอ็ดของปฏิทินพม่า
ซิตี้: สกายไลน์
ซิตี้: สกายไลน์ เป็นเกมสร้างเมืองพัฒนาโดย Colossal Order และเผยแพร่โดย Paradox Interactive โดยผู้เล่นต้องทำการวางผังเมืองโดยควบคุมโซน, ถนน, ภาษี, บริการสาธารณะ และการขนส่งสาธารณะ ของพื้นที่ต่าง ๆ และผู้เล่นต้องพยายามหารายได้, ความสุข และสุขภาพของประชาชน รวมถึงมลพิษทั้งทางเสียง, ทางน้ำ หรือทางดิน รวมถึงผู้เล่นสามารถเปิดตัวดัดแปลงเกมเพื่อสร้างสรรค์โดยไม่มีเงินหรืออะไรต่าง ๆ จำกัด
"ซิตี้: สกายไลน์"เป็นเกมที่เกี่ยวข้องกับ Cities in Motion ซึ่งสร้างโดยผู้สร้างเดียวกัน ซึ่งต้องการให้ผู้เล่นทำการจัดการการขนส่งทั่วเมือง